title: Opus Dein jäsenyys

text: Assosiaatit ovat naimattomia, selibaatissa eläviä jäseniä, joilla tyypillisesti on perhe- tai ammatillisia velvoitteita. Toisin kuin numerariaarit ja numeraariavustajia, assosiaatit eivät asu Opus Dein keskuksissa.


title: Opus Dein jäsenyys

text:
Opus Dein säännöt sanovat assosiaateista näin (epävirallinen suomennos):
Niitä maallikkouskovaisia, jotka antautuvat koko elämällään Herralle eläen apostolisessa selibaattissa, sopusoinnussa Opus Dein hengen kanssa, kutsutaan assosiaateiksi; kuitenkin, heidän on omistauduttava konkreettisesti ja pysyvästi henkilökohtaisiin, perheensä tai ammatillisiin velvoitteisiin, mikä tavallisesti johtaa siihen, että he asuvat oman perheensä kanssa. He hoitavat kaikki nämä asiat täyttäen samalla joitakin velvollisuuksia apostolaattiin tai kasvuun Opus Deissä.
Opus Dein avustajat ovat henkilöitä, jotka vaikka eivät ole Opus Dein jäseniä, tukevat toimintaa jollakin tavalla - yleensä rukoilemalla, vapaaehtoistyöllä tai tarjoamalla jotakin muita apua. Avustajien ei tarvitse olla selibaatissa tai noudattaa erityisiä vaatimuksia. Itse asiassa avustajan ei tarvitse olla edes kristitty.


title: Opus Dein jäsenyys

text: Avustajat voivat osallistua Opus Dein tarjoamaan koulutus- tai hengelliseen toimintaan. Monet avustajat ovat Opus Dein jäsenten sukulaisia, ystäviä, työtovereita ja naapureita.


title: Opus Dein jäsenyys

text: Myös kokonainen uskonnollinen järjestö voi tulla Opus Dein avustajaksi. Nykyään tällaisia, päivittäin Opus Dein puolesta rukoilevia yhteisöjä on satoja.


title: Opus Dein jäsenyys

text: Opus Dei jäsenyys vaatii jumalallisen kutsumuksen eli vocation noudattamaan Opus Dein prelatuurin ohjeita. Opus Dein johtajien ja johtajattarien on tunnistettava tämä kutsumus ennen kuin kanditaatti voidaan liittää prelatuuriin.


title: Opus Dein jäsenyys

text: Liittäminen Opus Deihin tapahtuu kutsumuksen saaneen henkilön ja prelatuurin välisellä kirjallisella sopimuksella.


title: Opus Dein jäsenyys

text:
Opus Dein jäseneksi liittämisessä noudatetaan seuraavaa menettelyä:
Hyväksyminen myönnetään aikaisintaan kuuden kuukauden päästä kirjallisen hakemuksen jättämisestä.


title: Opus Dein jäsenyys

text: Siitä aikaisintaan yhden vuoden päästä, henkilö voidaan liittää määräaikaisesti osaksi prelatuuria  (oblaatio). Liittäminen tehdään virallisella, vuoden pituisella määräaikaisella ja molemminpuolisella sopimuksella. Tässä vaiheessa prelatuurista lähteminen ei vaadi mitään sillä määräaikainen sopimus päättyy jos jäsen ei pyydä sen jatkamista uudella vuoden määräaikaisuudella.


title: Opus Dein jäsenyys

text: Aikaisintaan viiden vuoden päästä eli viidesti uusitun vuosittaisen määräaikaissopimuksen jälkeen liittäminen voidaan tehdä pysyvästi. Tämä vaihe on nimeltään Fidelity (uskollisuus) ja silloin sidotaan pysyvä side Opus Dein ja jäsenen välille.  Tämän jälkeen jos jäsen haluaa jättää prelatuurin, tarvitsee hän luvan prelaatilta.


title: Opus Dein jäsenyys

text: Mikäli ennen jäsenen liittämistä numeraariksi tai assosiaatiksi, hänen ei nähdä soveltuvan sellaiseksi, saatetaan hänet kuitenkin liittää supernumeraariksi, mikäli hänellä on siihen tarvittavat edellytykset.


title: Opus Dein jäsenyys

text: Prelatuurin osalta: prelatuuri on sitoutunut tarjoamaan jäsenelle  kristillistä opetusta katolisen kirkon opetuksen mukaisesti ja Opus Dein hengen mukaisesti, sekä tarjoamaan tarvittavan sielunhoidon prelatuurin pappien toimesta.


title: Opus Dein jäsenyys

text: Liitettävän jäsenen osalta: liittäminen tarkoittaa pysyvää, juridista sitoutumista prelaattiin kaikessa, mikä koskee prelatuuria: pyhyyden tavoittelu arjen keskellä ja apostolaatti keskellä maailmaa. Hänen on myös noudatettava normeja, joita prelatuurissa sovelletaan ja täyttämään muut sen velvollisuudet.


title: Opus Dein jäsenyys

text: Yhteenvetona; prelatuurille uskolliset  sitoutuvat tavoittelemaan pyhyyttä ja teteuttamaan lähetyskäskyä eli apostolaattia Opus Dein hengen mukaisesti. Tällaista on hengellisessä elämässä kasvaminen rukouksen ja uhrausten kautta, sakramenttien säännöllinen vastaanottaminen, prelatuurin tarjoaman korkealaatuisen kristillisen ja katolisen sekä Opus Dein henkeä koskevan opetuksen hyödyntäminen sekä osallistumalla tehtävään levittää Sanaa siten, kuten se kunkin henkilön olosuhteissa ja tilanteessa on mahdollista ja sopivaa.


title: Opus Dein jäsenyys

text: Määräaikaisen sopimuksen lopussa side Opus Dein kanssa raukeaa. Se voi myös päättyä aiemmin, mikäli jäsen ja Opus Dein johtajat siitä sopivat. Jos lähdöstä sovitaan molemminpuolisesti, pidetään "laillisena lähtönä" ("exitus legitimus" tämän hetkisen latinankielisen sääntöjen mukaisesti). Näin tapahtuu mm. jos jäsen havaitseekin, ettei hänellä olekaan kutsumusta Opus Deihin.


title: Opus Dein jäsenyys

text: Laillisesti lähtiessä päättyvät myös molemminpuoliset oikeudet ja velvollisuudet.


title: Opus Dein jäsenyys

text: Epävirallinen suomennos säännöistä:


title: Opus Dein jäsenyys

text: "IV Luku


title: Opus Dein jäsenyys

text: Jäsenten lähtö tai poisto Prelatuurista


title: Opus Dein jäsenyys

text: 28. § 1. Ennen määräaikaista liittämistä Prelatuuriin, (jäsen) voi jättä sitä vapaasti milloin tahansa.


title: Opus Dein jäsenyys

text: § 2. Samoin, oikeudenmukaisista ja painavista syistä voi se pätevä auktoriteetti olla ottamatta vastaan jäsenen liittymistä tai neuvoa lähteä Opus Deista. Nämä syyt ovat pääsääntöisesti Opus Dein hengen puute tai se, että henkilö ei ole sopiva Preltuurin jäsenten erityiseen apostolaattiin.


title: Opus Dein jäsenyys

text: 29. Määräaikaisen jäsenyyden aikana tai pysyvän liittämisen tehtyä, voidakseen vapaaehtoisesti jättää prelatuurin, hän tarvitsee luvan, jonka ainoastaan Prelaatti voi myöntää kuultuaan ensin hänen neuvostonsa ja alueen johtajia


title: Opus Dein jäsenyys

text: 30. § 1. Määräaikaisesti tai pysyvästi Prelatuuriin liittynyt jäsentä ei voida erottaa ilman painavia syitä. Jos kyseessä on pysyvästi liitetty jäsen, syyn pitää olla lähtöisin jäsenestä itsestään


title: Opus Dein jäsenyys

text: § 2. Huono terveydentila ei ole syy irtisanomiseen, ellei voida varmasti osoittaa, että sitä oli petollisesti pimitetty ja se on alkanut jo ennen  määräaikaista liittämistä


title: Opus Dein jäsenyys

text: 31. Kun on tarpeellista, irtisonomisia pitää toteuttaaLa aina suurella rakaudella. Ennen sitä voi ehdottaa jäsenelle, että hän itse lähtisi vapaaehtoisesti.


title: Opus Dein jäsenyys

text: 32. Kuulu Prelaattille päättää irtisanomisesta, tai omassa alueessa Vikaarille, aina kuultuan omia Neuvostoja ja esitettyään kyseiselle jäsenelle ja syyt ja annettuan hänelle mahdollisuuden vastata. Jäsentä pitää antaa ainakin kaksi varoitusta.Jäsenellä on aina oikeus valittaa päätöksestä Prelaatille tai Pyhälle Istuimelle. Jos hän valittaa päätöstä ensimmäisten 10 päivän aikana, irtisanomisen oikeudelliset seuraukset lykätään kunnes Prelaatti tai Pyhä Istuin päättävät.


title: Opus Dein jäsenyys

text: 33. Lailinen lähtö Opus Deistä päättää sen siteen, josta puhutaan n. 27 ja täten myös molempien osapuolten velvollisuudet ja oikeudet.


title: Opus Dein jäsenyys

text: 34. Sillä, joka jättää Prelatuurin tai on irtisanottu siitä, ei ole oikeutta vaatia palkiota Prelatuurille tehdyistä palveluista tai vaatia takaisin niitä lahjoituksia, jotkä hän on tehnyt, riippumatta olivatko peräisin omasta työstä, perinnöistä tai muista lähteistä.


title: Opus Dein jäsenyys

text: 35. n. 36 mukaisesti jos joku Prelatuurin pappi haluaa lähteä siitä, sen pitää löytää piispan, joka ottaisi vastaan hänen hiippakuntaan. Jos hän jättäisin Prelatuuria ilman toisen piispan vastaanottoa, hän ei voi harjoita pappeuden virkaa ellei Vatikaani toisin päätä."


title: Opus Dein jäsenyys

text: Yhtä kaikki, piispojen confregaatio (: "Congregatio pro Episcopis"), ilmoittaa: "Opus Dein prelatuuriin liitetyt maallikot pysyvät edelleen uskollisena kotipaikkansa hiippakunnalleen ja ovat siksi hiippakunnan piispan lainkäyttövallan ja kaikkiin tavallisiin uskovaisiin säädettävän kirkkolain alla".


title: Rochelle Stevens

text: Rochelle Stevens (s. 8. syyskuuta 1966 Memphis) on aktiiviuransa päättänyt yhdysvaltalainen pikajuoksija sekä olympiavoitta- ja mitalisti.


title: Rochelle Stevens

text: Stevens edusti Yhdysvaltoja olympialaisissa kaksi kertaa, vuosina 1992 ja 1996. Vuonna 1992 hän selviytyi henkilökohtaisessa 400 metrin juoksussa finaaliin sijoittuen lopulta kuudenneksi. Lisäksi hän oli molemmissa olympialaissa mukana Yhdysvaltojen pitkän viestin joukkueessa voittaen vuonna 1992 hopeaa ja vuonna 1996 kultaa.


title: Rochelle Stevens

text: Stevens juoksi 400 metrillä ennätyksekseen 50.06 vuonna 1992.


title: Chidori (1933)

text: Chidori () oli keisarillisen Japanin laivaston 1933 valmistunut Chidori-luokan torpedovene.


title: Chidori (1933)

text: Alus tilattiin Maizurun laivastontelakalta osana vuoden 1931 hankintoja. Sen köli laskettiin 13. lokakuuta 1931 ja alus laskettiin vesille 1. huhtikuuta 1933. Se valmistui vielä saman vuoden lopulla 20. marraskuuta.


title: Chidori (1933)

text: Alus upotettiin 22. joulukuuta 1944 Omaezakin edustalla. Se poistettiin alusluettelosta 10. helmikuuta 1945.


title: Tomozuru (1933)

text: Tomozuru () oli keisarillisen Japanin laivaston 1934 valmistunut Chidori-luokan torpedovene.


title: Tomozuru (1933)

text: Alus tilattiin Maizurun laivastontelakalta osana vuoden 1931 hankintoja. Sen köli laskettiin 11. marraskuuta 1932 ja alus laskettiin vesille 1. lokakuuta 1933. Se valmistui 24. helmikuuta 1934.


title: Tomozuru (1933)

text: Alus kaatui myrskyssä 12. maaliskuuta 1934. Hylky hinattiin satamaan ja se kunnostettiin. Alus upposi 24. maaliskuuta 1945 ilmahyökkäyksessä Amami Oshiman länsipuolella. Se poistettiin alusluettelosta 10. toukokuuta.


title: Manazuru (1933)

text: Manazuru () oli keisarillisen Japanin laivaston 1934 valmistunut Chidori-luokan torpedovene.


title: Manazuru (1933)

text: Alus tilattiin Fujinagatan telakalta osana vuoden 1931 hankintoja. Sen köli laskettiin 11. marrasuuta 1931 ja alus laskettiin vesille 11. heinäkuuta 1933. Se valmistui 31. tammikuuta 1934.


title: Manazuru (1933)

text: Alus upposi 1. maaliskuuta 1945 ilmahyökkäyksessä Nahassa. Se poistettiin alusluettelosta 20. toukokuuta.


title: Kerem Demirbay

text: Kerem Demirbay (s. 3. heinäkuuta 1993 Herten, Saksa) on saksanturkkilainen jalkapalloilija. Pelipaikaltaan hän on hyökkäävä keskikenttäpelaaja. Demirbay edustaa Bundesliigassa pelaavaa TSG 1899 Hoffenheimia.


title: Kerem Demirbay

text: Demirbay edusti juniorina Schalke 04:ää (1999–2007), Borussia Dortmundia (2007–2008), SG Wattenscheid 09:ää (2008–2011) ja uudelleen Borussia Dortmundia (2011–2012). Aikuistasolla hän on pelannut Borussia Dortmundin kakkosjoukkueessa (2012–2013), Hamburger SV:ssä (2013–2016), 1. FC Kaiserslauternissa (lainalla 2014–2015) ja Fortuna Düsseldorfiä (lainalla 2015–2016). Heinäkuussa 2016 Demirbay siirtyi Hoffenheimiin.


title: Kerem Demirbay

text: Demirbay on edustanut Turkin ikäkausimaajoukkueita.


title: Hatsukari (1933)

text: Hatsukari () oli keisarillisen Japanin laivaston 1934 valmistunut Chidori-luokan torpedovene.


title: Hatsukari (1933)

text: Alus tilattiin Fujinagatan telakalta osana vuoden 1931 hankintoja. Sen köli laskettiin 6. huhtikuuta 1933 ja alus laskettiin vesille saman vuoden lopulla 19. joulukuuta. Se valmistui 15. heinäkuuta 1934.


title: Hatsukari (1933)

text: Alus poistettiin alusluettelosta 3. toukokuuta 1947 ja se romutettiin vuonna 1948.


title: Ōtori-luokka

text: Ōtori-luokka () oli keisarillisen Japanin laivaston kahdeksan aluksen muodostama torpedoveneluokka. Luokkaan piti kuulua kuusitoista alusta, mutta puolet peruutettiin ennen tilausten vahvistamista.


title: Ōtori-luokka

text: Luokkaan piti lisäksi kuulua "Hatsutaka", "Aotaka", "Wakataka", "Kumataka", "Yamadori", "Mizutori", "Umidori" ja "Komadori", mutta niiden tilaukset korvattiin sukellusveneentorjunta-alusten numeroiden 4-11 tilauksilla.


title: Franck Elemba

text: Franck Dannique Elemba Owaka (s. 21. heinäkuuta 1990 Brazzaville) on brazzavillenkongolainen yleisurheilija, joka kilpailee kuulantyönnössä. Rio de Janeiron kesäolympialaisissa 2016 Elemba sijoittui kuulantyönnössä neljänneksi Kongon tasavallan ennätyksellä 21,20 ja oli lähellä maansa historian ensimmäistä olympiamitalia.


title: Franck Elemba

text: Elemba on 198 senttimetriä pitkä ja painaa 130 kilogrammaa.


title: Halo: First Strike

text: Halo: First Strike on yhdysvaltalaisen Eric Nylundin vuonna 2003 kirjoittama tieteisromaani. Nylund kirjoitti sen kuudessatoista viikossa. Se on järjestyksessään kolmas "Halo"-videpelisarjaan pohjautuva romaani, ja sijoittuu "in" ja "Halo 2:n" väliseen aikaan. Romaani nousi The New York Timesin bestseller -listalle.


title: Halo: First Strike

text: "Halo: First Strike" julkaistiin uudelleen vuonna 2010, jolloin sen sisältöä päivitettiin. Se julkaistiin myös äänikirjana.


title: Halo: First Strike

text: "First Strike" oli toinen Nylundin kirjoittama "Halo"-romaani. Nylund kertoi haastattelussa saaneensa aikaa kirjan kirjoittamiseen kuusitoista viikoa, kun hän oli saanut aiemman osan, "", kirjoittamiseen aikaa seitsemän viikkoa. Nylundin mielestä "First Striken" kirjoittaminen oli ensimmäistä osaa vaikeampaa, sillä sarjan tarina oli jo etukäteen laajempi, jonka seurauksena hänen piti ottaa huomioon muun muassa aiemmat hahmot ja tapahtumat. Kirjoittaakseen romaanista paremman kuin "The Fall of Reachista", Nylund luki armeijan ohjekirjoja, sotilaiden elämäkertoja ja sarjan fanien kritiikkiä ensimmäistä kirjaa koskien.


title: Halo: First Strike

text: "First Strike" sijoittuu 2500-luvulle. Ihmiskunta on häviämässä sotaa United Space Nation Commandsin (lyh. "UNSC") hallinnon alla uskonnollista Covenant-muukalaisliittoumaa vastaan. Ihmiskunnan paras ase Covenantia vastaan ovat SPARTAN-II -ohjelman geneettisesti muunnellut supersotilaat, jotka ovat kuitenkin liian harvalukuisia voidakseen kääntää sodan UNSC:n voitoksi. Kirjan päähenkilö Master Chief on yksi jäljellä olevista Spartan-sotilaista.


title: Halo: First Strike

text: Covenantin hyökättyä tärkeälle Reach-planeetalle UNSC:n Pillar of Autumn -avaruuslaiva pakenee hyökkäystä ja löytää sattumalta mysteerisen Forerunner -rodun rakentaman Halo-rengasmaailman. Covenant pitää sitä pyhäinjäännöksenä ja uskoo pääsevänsä sen avulla tuonpuoleiseen. UNSC saa kuitenkin selville, että kyseessä ase parasiittieliö Floodin tuhoamiseen; Halo tappaa Floodin ravintonaan käyttämän älyllisen elämän koko galaksin alueelta estääkseen sitä leviämästä rengasmaailman ulkopuolelle. Master Chief ja hänen teköälykumppaninsa Cortana tuhosivat Halo-renkaan räjäyttämällä Pillar of Autumnin moottorit, uskoen olevansa ainoat räjähdyksestä selvinneet.


title: Halo: First Strike

text: Kirja alkaa Reach-planeetan kiertoradalta ihmisten taistellessa Covenantia vastaan. Planeetan viimeinen puolustautumiskeino ovat planeettaa kiertävät MAC-tykit. Master Chief lähettää planeetalle joukon Spartaneita puolustamaan MAC-tykkien virtalähteinä toimivia generaattoreita. Covenant tuhoaa generaattorit ja alkaa sulattamaan planeetan pintaa lasiksi. Selviytyneet Spartanit pakenevat maanalaiseen Office of Naval Intelligencen ("ONI") päämajaan. Siellä he tapaavat tohtori Catherine Halseyn, joka löytää luolasta Spartaneiden avustuksella mystisen muinaisilta Forerunnereilta peräisin olevan kristallisen sirpaleen. Covenant jahtaa joukkoa, jonka vuoksi he romahduttavat sisäänkäynnin. He pelastuvat, mutta jäävät itse loukkuun maan alle.


title: Halo: First Strike

text: Kirja hyppää "" jälkeisiin tapahtumiin, jossa Master Chief ja Cortana ajelehtivat juuri tuhoutuneen Halon raunioiden läpi. He löytävät muut selviytyjät, joiden joukossa ovat muun muassa kersantti Avery Johnson ja alikersantti Locklear. Ryhmä ottaa haltuunsa Covenantin lippulaiva "Ascendant Justicen" ja tekevät hyperavaruushypyn Reachille. Estääkseen Covenantia löytämästä Maata "Ascend Justicen" jäljityslaitteilla, ryhmä aikoo ottaa käyttöönsä sopivasti vahingoittuman ihmisten rankentaman aluksen. Alusta lähestyessään he vastaanottavat Spartaneiden lähettämän radiosignaalin. Lähistöltä he löytävät kolme Spartania ja vara-amiraali Danforth Whitcombin. Hän virittää voimakkaan lämpöydinpommin, jossa on voimaa koko planeetan tuhoamiseen. Master Chief ja hänen ryhmänsä pelastavat tohtori Halseyn ja sotilaat maan alta. "Ascendant Justicelle" jäänyt Cortana saa selville Covenantin tietävän jo Maan sijainnin ja valmistelevan sen valtaamista.


title: Halo: First Strike

text: Covenant etsii Forerunnereiden sirpaletta ja hyökkää ryhmää vastaan, vahingoittaen "Ascendant Justicea". Päihitettyään Covenantin tilapäisesti ryhmä tekee liiton asteroidikentältä löytyneiden separatistien kanssa voidakseen tehdä korjauksia. Halsey kaappaa Spartan-sotilas Kelly-087:n ja pakenee varastetulla aluksella, jättäen Locklearille ohjeet kuinka välttää kristallisirpaletta joutumasta Covenantin käsiin. Locklear päättää tuhota kristallin, tappaen myös itsensä epähuomiossa. Hän onnistuu kuitenkin estämään Covenantia jäljittämästä kristallin radioaktiivisia päästöjä ja siinä samassa "Ascendant Justicea".


title: Halo: First Strike

text:
Tietäen Covenantin olevan hyökkäämäisillään Maahan, Master Chief ja muut Spartanit päättävät häiritä hyökkäysjoukkoja; Spartanit tunkeutuvat Covenantin avaruusasema "Unyielding Heirophantille", asettavat sen tuhoamaan itsensä ja pakenevat paikalta. "Ascendant Justicella" Whitcomb harhauttaa Covenantin laivuetta seuraamaan itseään lähemmäksi "Unyielding Heirophantia". Avaruusaseman räjähtäessä koko laivue tuhoutuu ja Whitcomb kuolee. Master Chief ja Spartanit ottavat käyttöönsä UNSC:n avaruuslaiva "Gettysburgin" ja palaavat Maahan yhdessä Cortanan ja Johnsonin kanssa varoittamaan Covenantin hyökkäyksestä. Sillä välin Covenantin johtajisto keskustelee epäpätevänä pitämänsä Eliten kohtalosta, jota he pitävät vastuussa ensimmäisen Halon tuhoutumista, josta "Halo 2:n" tapahtumat alkavat.
"Halo: First Strike" oli myynti- ja arvostelumenestys, nousten The New York Timesin bestseller -listalle. IGN:n Douglass Perry piti kerrontaa niukkasanaisena ja tehokkaana, joka teki siitä helpon luettavan. About Techin Eric Qualls totesi "First Striken" ja muiden "Halo"-romaanien avaavan pelien maailmaa ja suositteli kirjaa vahvasti pelisarjan faneille. Digital Monkey Box -verkkosivusto antoi arvosanaksi 8/10 ja kritisoi Nylundin tapaa sivuuttaa kirjan alkupuolella esiintyneet hahmot Master Chiefin ollessa etusijalla, mutta piti muuten kirjasta. Kirja-arvostelija Josh Carter kehui hahmojen kehittymistä kirjan aikana sekä Master Chiefin eteen tulevia eettisiä ongelmia ja kutsui kirjaa sarjan parhaaksi osaksi. Phil Jones Science Fiction Crowsnestistä kirjoitti taistelukohtauksien käyvän hieman pitkästyttäviksi, mutta päätti arvostelunsa toteamalla kirjan olevan helppo luettava ja hyvä. Äänikirjan arvostellut Cliff Bakehorn kommentoi Todd McLarenin kertovan kirjan hyvin ja kehui tarinaa jännittäväksi.


title: Gisela Gästrin

text: Gisela Alfhild Gästrin (o.s. Dahm, 1. tammikuuta 1925 Helsinki – 23. toukokuuta 2014 Helsinki) oli suomalainen radiologian erikoislääkäri, joka ansioitui rintasyövän tutkimisessa ja torjunnassa.


title: Gisela Gästrin

text: Gästrinin vanhemat olivat johtaja Wilhem Gustav Adolf Dahm ja Charlotte Auguste Müller ja puoliso vuodesta 1950 eläinlääkäri Bengt Olof Jan Gästrin (s. 1924). Hän kirjoitti ylioppilaaksi Kulosaaren ruotsalaisesta yhteiskoulusta 1942 ja palveli sota-aikana lääkintälottana sekä rintamalla että sotasairaaloissa. Gästrin valmistui lääketieteen lisensiaatiksi 1954 ja sai radiologian erikoislääkärin oikeudet 1962. Vuonna 1972 hän suoritti vielä luonnontieteiden kandidaatin tutkinnon. Hän työskenteli muun muassa Syöpäyhdistyksessä, sairaskoti Radiumissa ja Samfundet Folkhälsanissa.


title: Gisela Gästrin

text: Uransa alkuvaiheissa Gästrin kiinnostui syöpäsairauksista ja niiden hoidosta. Sairaskoti Radiumin röntgenlääkärin tehtävien ohella hän työskenteli kouluttajana Suomen Syöpäyhdistyksessä ja oli mukana perustamassa Suomen Syöpäpotilaat ry:tä 1971. Gästrin tutki myös tupakan vaikutusta elimistöön ja ympäristöön. Hän oli asiantuntijana tupakoinnin vastustamiseen liittyvissä komiteoissa ja toimikunnissa sekä Suomessa että ulkomailla, muun muassa WHO:ssa 1981–1991. Hän oli mukana myös Pohjois-Karjala-projektissa ja kirjoitti tupakan vastustamisesta ja rintasyöpädiagnostiikasta.


title: Gisela Gästrin

text: Gästrin sai elämäntyöstään paljon tunnustuksia, muun muassa Suomen Leijonan I luokan ritarimerkin (1980), Folkhälsanin ja Marttaliiton ansiomerkit, Suomen Lääkäriseuran palkinnon (1985) ja Fredrika Runebergin stipendin (1987).


title: Gisela Gästrin

text: Gästrin kuoli 89-vuotiaana 2014, hänet on haudattu Kulosaaren hautausmaalle.


title: Gisela Gästrin

text: Huomattavimman elämäntyönsä Gästrin teki toteuttamalla Marttaliiton ja sen ruotsinkielisen sisarjärjestön Finlands svenska Marthaförbund’in kanssa Mama-tutkimusprojektin. Sen tarkoituksena ja tavoitteena oli löytää väestöstä rintasyöpätapaukset mahdollisimman kattavasti jo varhaisessa vaiheessa. Rintasyöpään sairastui 1970-luvun alussa yksi nainen tuhannesta. Syöpä todettiin usein liian myöhään, jolloin ennuste oli huono. Rintojen omatarkkailu ei kiinnostanut, vaikka se oli yleisesti tiedossa.


title: Gisela Gästrin

text: Marttaliiton toiminnanjohtaja tapasi kesällä 1972 Gästrinin ja pyysi tältä ehdotusta terveyskasvatusohjelmaksi, joka voisi hyödyntää laajempaakin naisjoukkoa. Gästrinillä oli idea valmiina: rintasyöpä pitää pystyä toteamaan varhaisessa vaiheessa. Vuoden 1972 lopulla marttojen Emäntälehdessä kerrottiin Mama-tutkimuksesta. Nimi on lyhenne käsitteestä ”Marttojen maksitutkimus” ja viittaa myös mammografiaan. Vuoden 1973 alkuun mennessä tutkimukseen oli ilmoittautunut kymmenentuhatta marttaa. Jokainen sai Mama-kortin, tarkkailupäiväkirjan jota tuli täyttää kuukausittain koko vuoden ajan. Jos huolestuttavia kyhmyjä löytyi, oli otettava yhteyttä Syöpäsäätiön klinikalle mammografiaa varten. Ensimmäisen vuoden aikana tutkimuksissa kävi 240 marttaa, joista 19:llä todettiin rintasyöpä.


title: Gisela Gästrin

text: Gästrin koulutti marttoja rintojen omatarkkailuun eri puolilla Suomea. Emäntälehdessä muistutettiin säännöllisin välein tarkkailun tarpeellisuudesta. Mama-projekti päättyi vuoden 1975 lopussa. Omatarkkailuun johtava opastus otettiin terveyskeskusten ja työterveyshuollon ohjelmaan. Syksyllä 1975, tutkimuksen lähetessä loppuaan, marttoja pyydettiin palauttamaan täytetyt Mama-kortit Marttaliittoon. Lääkärien pitämät potilaskortistot palautettiin Gästrinille.


title: Gisela Gästrin

text: Mama-projekti osoitti, että rintojen omatarkkailu kannattaa. Uusien syöpätapausten määrä lähes kaksinkertaistui, mutta ne olivat varhaisessa vaiheessa ja helppoja hoitaa. Mama-projekti oli ainutlaatuinen, ja sen tulokset herättivät huomiota myös ulkomailla. Mama-projektiin osallistui 56 000 marttaa, joista 32 000 palautti täytetyn Mama-kortin. Niistä Gästrin sai aiheen väitöskirjaansa ja väitteli tohtoriksi 1994.


title: Botswana kesäolympialaisissa 2016

text: Botswana osallistui Rio de Janeiron olympialaisiin 2016 12 urheilijan joukkueella. Nämä olivat Botswanan kymmenennet kesäolympialaiset. Joukkueen lipunkantajana avajaisissa toimi juoksija Nijel Amos.


title: Chris Powell

text: Chris Powell (s. 2. maaliskuuta 1978 Phoenix, Arizona) on yhdysvaltalainen henkilökohtainen kuntosaliohjaaja ja -valmentaja. Parhaiten hänet tunnetaan televisiosarjasta Hurja Painonpudotus "Extreme Weight Loss".


title: Botswana kesäolympialaisissa 2012

text:
Botswana osallistui Lontoon kesäolympialaisiin 2012 siihen mennessä pienimmällä joukkueellaan olympialaisissa; vain neljä urheilijaa pääsi kisoihin.
Toisaalta Botswana sai näissä kisoissa ensimmäisen olympiamitalinsa, kun Nijel Amos otti hopeaa miesten 800 metrin juoksussa. Maan lipunkantajana toimi avajaisissa yleisurheilija Amantle Montsho ja päättäjäisissä nyrkkeilijä Oteng Oteng.


title: Pankakosken ratapiha

text: Pankakosken rautatieasema (lyh.Pas) on rautatieliikennepaikka Lieksassa Pohjois-Karjalassa, lähellä Pankakosken taajamaa. Pankakoskella olleille tehtaille rakennettiin Lieksan kirkonkylän tuntumasta kapearaiteinen rata vuonna 1897. Lieksaan ei kuitenkaan vielä tuolloin mennyt rautatietä, joka vaikeutti merkittävästi tehtaan kuljetuksia. Nurmeksen radan valmistuminen syyskuussa 1910 kuitenkin helpotti tilannetta merkittävästi. Tuotteet kuljetettiin Sokojoen vaihteelle, jossa ne lastattiin Valtionrautateiden juniin. Kapearaiteinen rata purettiin 1952 ja paikalle rakennettiin samana vuonna Lieksan eteläpuolelta haarautuva leveäraiteinen teollisuusrata. Henkilöliikennettä Lieksa-Pankakoski välillä ei koskaan ollut. Tavaraliikenne Pankakosken kartonkitehtaalle jatkuu kuitenkin yhä.


title: Cholomóntas

text: Cholomóntas (; myös "Holomóntas", "Holomóndas"; ) eli Ypsízonos (Υψίζωνος) on vuori Chalkidikín niemimaalla Makedoniassa Pohjois-Kreikassa. Sen korkeus on 1 165 metriä.


title: Cholomóntas

text: Cholomóntas sijaitsee Chalkidikín keskiosissa linnuntietä noin 11 kilometriä koilliseen Polýgyroksen kaupungista. Vuoren alue on metsäistä ja siellä on lukuisia vaellusreittejä. Nykyisin vuori on Natura 2000 -aluetta.


title: Chortiátis

text:
Chortiátis (; myös "Hortiátis") on vuori Chalkidikín niemimaalla Makedoniassa Pohjois-Kreikassa. Sen korkeus on 1 201 metriä.
Chortiátis on Chalkidikín korkein vuori. Se sijaitsee niemimaan länsiosassa linnuntietä noin 18 kilometriä kaakkoon Thessalonikin kaupungista. Antiikin aikana vuori tunnettiin nimellä "Kissos" samannimisen kaupungin mukaan.


title: Chortiátis

text: Chortiátiksen kaupunki on saanut nimensä vuoresta.


title: Díkaios (vuori)

text: Díkaios (; myös "Díkeos") on vuori Kosin saarella Dodekanesiassa Kreikassa. Se on saaren korkein vuori ja sen korkeus on 846 metriä.


title: Díkaios (vuori)

text: Díkaios sijaitsee Kosin kaakkoisrannikolla ja muodostaa pitkän itä-länsisuuntaisen vuorijonon, joka laskeutuu eteläosassaan jyrkästi mereen. Vuori on Kosin saaren tavoin alkuperältään tuliperäinen. Kiviaines on vulkaanista kiveä, marmoria sekä kalkkikiveä. Antiikin aikana vuori tunnettiin nimillä "Oromedōn" (), "Oriōn" () ja "Dikaion" (). Vuorella on merkkejä asutuksesta keskiajalla. Kosin kunnan osa Díkaioksen kunnallisyksikkö, entinen itsenäinen kunta, on saanut nimensä vuoresta.


title: Díkaios (vuori)

text: Díkaioksen huipulla on Kristuksen kirkastumiselle ("Metamórfosi tou Christoú") omistettu kappeli, suuri risti sekä yöpymissuoja. Vuorelle kulkee vaellusreitti muun muassa Ziasta. Vaellus ylös kestää noin tunnin.


title: Dírfi

text:
Dírfi () eli Dírfys () on vuori ja vuorijono Euboian saarella Kreikassa. Se on saaren korkein vuori ja sen korkeus ja prominenssi ovat 1 743 metriä.
Dírfi sijaitsee Euboian keskiosissa linnuntietä noin 28 kilometriä koilliseen Chalkídan kaupungista. Sen korkeimman huipun nimi on Délfi (Δέλφι). Se muistuttaa ulkoasultaan tulivuorta, ja sitä kutsutaan usein ”Kreikan Fujivuoreksi”. Koko vuorijonon toiseksi korkein huippu on Pyxariás (Πυξαριάς, 1 351 m).


title: Dírfi

text: Dírfi-vuori on suosittu vaelluskohde varsinkin, koska se sijaitsee suhteellisen lähellä Ateenaa. Vuorelta on hyvä näköala sekä Egeanmerelle että Euboianlahdelle. Dírfi ja sen ympäristö on Natura 2000 -aluetta.


title: Dírfi

text: Dírfys-Messapían kunnan osa Dírfyksen kunnallisyksikkö, entinen itsenäinen kunta, on saanut nimensä vuoresta.


title: Exómvourgo

text:
Exómvourgo (; myös "Exómpourgo/Exómbourgo", Εξώμπουργκο tai "Xómpourgo"/"Xóbourgo", Ξώμπουργο) on vuori Tínoksen saarella Kreikassa. Sen korkeus on 641 metriä.
Exómvourgo sijaitsee Tínoksen eteläisissä keskiosissa noin 4,5 kilometriä Tínoksen kaupungista pohjoiskoilliseen, lähellä Xináran ja Tripótamoksen kyliä. Vuori oli Tínoksen eli Tenoksen antiikin aikainen akropolis eli linnavuori. Vuorella oli linnoitus ja asutus myös venetsialaisvallan aikana. Tämä linnoitus rakennettiin vuoden 1207 jälkeen. Turkkilaiset valtasivat ja tuhosivat linnan vuonna 1715, mutta siitä on jäljellä raunioita.


title: Exómvourgo

text: Aivan vuoren vieressä sijaitsee Jeesuksen pyhän sydämen luostari ("Moní Ierás Kardías tou Iesoú"). Vuoresta on saanut nimensä Tínoksen kunnan osa Exómvourgon kunnallisyksikkö, entinen itsenäinen kunta.


title: Karvoúnis

text:
Karvoúnis () eli Ámpelos (Άμπελος) on vuori Sámoksen saarella Kreikassa. Sen korkeus on metriä.
Karvoúnis sijaitsee Sámoksen saaren keskellä. Se on saaren toiseksi korkein vuori saaren länsipäässä sijaitsevan Kérkis-vuoren jälkeen. Vuorella ja sen ympäristössä kulkee useita vaellusreittejä. Karvoúniksen huipulla on profeetta Elialle ("Profítis Ilías") omistettu kappeli. Vuoren ympäristö on Natura 2000 -aluetta.


title: Kérkis

text: Kérkis (), antiikin "Kerketeus" () tai "Kerketeas" (), on vuori Sámoksen saarella Kreikassa. Se sijaitsee Marathókampoksen luoteispuolella ja hallitsee saaren länsipäätä. Kérkiksen korkeimman huipun Víglan (Βίγλα) korkeus on 1 434 metriä. Vuori on Egeanmeren saarten korkeimpia ja Pohjoisen Egean saariston korkein Samothrákin Sáos-vuoren jälkeen.


title: Kérkis

text: Kérkis on sammunut tulivuori. Vuoren nimi tarkoittaa ”sukkulaa” ja voi liittyä etymologisesti myös Kirkeen. Vuoren rinteillä sijaitsee useita luostareita, kuten Evangelístrian luostari ("Moní Evangelistrías"). Vuoren kaakkoisrinteessä sijaitsee niin kutsuttu Pythagoraan luola.


title: Kérkis

text: 3. elokuuta 1989 Olympic Aviationin lento 545 Thessalonikista Sámokselle törmäsi huonoissa sääoloissa vuoreen, minkä seurauksena kaikki koneessa olleet 3 miehistön jäsentä ja 31 matkustajaa kuolivat.


title: Kérkis

text: Kérkis-vuoren Víglan huipulle kulkee useita vaellusreittejä. Niistä suosituin saa alkunsa Kámpoksesta eli Votsalákiasta ja kulkee vuoren jyrkähköä etelärinnettä ensin Evangelístrian luostarille, joka sijaitsee noin 700 metrin korkeudessa, ja siitä merkittyä polkua profeetta Elian kappelille ("Profítis Ilías") noin metrin korkeuteen ja edelleen huipulle. Huipulle pääsee myös vuoren itä- ja länsirinteiltä.


title: Kithairónas

text:
Kithairónas (), antiikin Kithairon (), on vuori Keski-Kreikassa. Sen korkeus on 1 409 metriä.
Kithairónas sijaitsee lähellä Korintinlahden pohjoisrantaa ja erottaa Boiotian Attikasta ja Megariista. Vuoren korkeimman huipun nimi on Profítis Ilías (Προφήτης Ηλίας) eli Elatiás (Ελατιάς).


title: Kithairónas

text: Kreikkalaisessa mytologiassa vuori sai nimensä Kithairon-nimisestä kuninkaasta. Vuori yhdistettiin myös samannimiseen jumalaan, joka saattoi olla sama kuin Dionysoksen kasvatti-isä Nysos. Vuorelle sijoittui useita mytologian tapahtumia: Artemis muutti Aktaionin hirveksi vuorella, mainadit raatelivat siellä Pentheuksen, ja Oidipus hylättiin sinne lapsena. Plataiain kaupunki sijaitsi antiikin aikana vuoren pohjoisrinteellä.


title: Lepétymnos

text:
Lepétymnos () on vuori Lesboksen saarella Kreikassa. Sen korkeus on 968 metriä ja se on saaren korkein vuori yhdessä jotakuinkin yhtä korkean Ólympoksen kanssa.
Lepétymnos sijaitsee saaren pohjoisosassa kaakkoon Míthymnasta. Vuoren huipulla on profeetta Elialle ("Profítis Ilías") omistettu kappeli.


title: Óchi

text:
Óchi (; myös "Óhi") on vuori Euboian saaren eteläosassa Kreikassa. Sen korkeus on 1 398 metriä.
Óchi sijaitsee lähes Euboian kaakkoiskärjessä linnuntietä noin kuusi kilometriä koilliseen Kárystoksen kaupungista ja 90 kilometriä kaakkoon Chalkídan kaupungista. Se on saaren toiseksi suurin vuorijono Dírfi- eli Dírfysvuorten jälkeen. Vuoren korkeimman huipun nimi on Profítis Ilías (Προφήτης Ηλίας). Muut korkeimmat huiput ovat Gioúda (Γιούδα, 1 386 m) ja Boúmplia (Μπούμπλια, 1 227 m). Niiden välistä 1 386 metrin korkeudessa kulkee kymmenen kilometriä pitkä Dimosárin rotko.


title: Óchi

text: Vuoren huipulla on parhaiten säilynyt Kárystoksen alueen lukuisista antiikin aikaisista drakóspita (”Lohikäärmetalot”) -nimellä nykyisin tunnetuista raunioista. Rakennus on tehty suurista kivistä katto mukaan lukien, ja sen koko on noin 12,4 x 7,6 metriä. Se toimi mahdollisesti Zeuksen ja Heran kulttipaikkana.


title: Óchi

text: Vuori ja sen ympäristö on Natura 2000 -aluetta.


title: Pyxariás

text: Pyxariás (; myös "Pixariás") on vuori Dírfi- eli Dírfysvuoriston pohjoisosassa Euboian saarella Kreikassa. Sen korkeus on 1 351 metriä.


title: Pyxariás

text: Pyxariás on Euboian toiseksi korkein huippu varsinaisen Dírfin jälkeen. Se sijaitsee Euboian koillisosassa lähellä rannikkoa, linnuntietä noin 30 kilometriä pohjoiskoilliseen Chalkídan kaupungista ja noin 16 kilometriä luoteeseen Dírfistä. Lähellä sijaitsevat muun muassa kylät Vlachía, Sarakíniko ja Limniónas.


title: Sáos

text: Sáos () eli Fengári (Φεγγάρι) on vuori Samothrákin saarella Kreikassa. Se on saaren ja koko Pohjoisen Egean saariston korkein vuori ja sen korkeus on 1 611 metriä.


title: Sáos

text: Sáos hallitsee Samothrákin maisemia. Se on entinen tulivuori, mikä näkyy myös vuoren muodossa. Sáoksen nimi liittyy etymologisesti koko saaren sekä myös Sámoksen nimeen, ja viittaa esikreikkalaisessa kielessä vuoren korkeuteen. Tähän viittaa myös vuoren toinen nimi Fengári (”Kuu”), sillä vuoren sanotaan korkeutensa vuoksi peittävän Kuunkin. Kreikkalaisessa mytologiassa vuori oli paikka, jonka huipulta Poseidon seurasi Troijan sodan tapahtumia.


title: Zas (vuori)

text:
Zas () eli "Zévs"/"Zeus" (Ζεύς) on vuori Náxoksen saarella Kreikassa. Se on saaren ja koko Kykladien saariston korkein vuori ja sen korkeus on 1 004 metriä.
Zasvuori sijaitsee Náxoksen keskiosissa Tragaíana tunnetulla alueella, noin 18 kilometriä itäkaakkoon Náxoksen kaupungista. Filótin kylä sijaitsee vuoren pohjoisrinteellä.


title: Zas (vuori)

text: Vuori on saanut nimensä ylijumala Zeuksesta. Erään version mukaan Zeus olisi syntynyt saarella vuorella olevassa niin kutsutussa Zeuksen luolassa (myös Zasin luola). (Samaa tarinaa kerrotaan myös mm. Kreetalla sijaitsevista Díktin luolasta ja Ídan luolasta.)


title: Zas (vuori)

text: Zasvuori on Náxoksella suosittu vaelluskohde. Vuorelle kulkee kaksi yleisimmin käytettyä vaellusreittiä, ja sieltä on hyvä näköala saarelle ja sitä ympäröiville muille Kykladien saarille.


title: Hirooki Arai

text: Hirooki Arai (, s. 18. toukokuuta 1988 Naganon prefektuuri) on japanilainen kilpakävelijä. Arai on 180 senttimetriä pitkä ja painaa 62 kilogrammaa. Hän kilpailee pääosin 50 kilometrin kävelyssä.


title: Hirooki Arai

text: Arai sijoittui kolmanneksi 50 kilometrin kävelyssä vuoden 2016 kesäolympialaisissa Rio de Janeirossa ajalla 3.41.24. Hänet hylättiin kertaalleen kilpailun jälkeen hänen tönäistyä Kanadan Evan Dunfeeta noin kilometri ennen maalia, mutta hylkäys kuitenkin peruttiin myöhemmin. MM-kilpailuihin hän on osallistunut neljästi, ollen yhdeksäs vuonna 2011 Daegussa, yhdestoista vuonna 2013 Moskovassa, neljäs vuonna 2015 Pekingissä sekä hopealla Lontoossa 2017 ajalla 3.41.17.


title: Ahmad Abughaush

text: Ahmad Abughaush (, s. 1. helmikuuta 1996) on jordanialainen taekwondoin ja olympiavoittaja. 178 senttimetriä pitkä ja 68 kilogrammaa painava Abughaush kilpailee 68-kiloisten sarjassa.


title: Ahmad Abughaush

text: Abughaush saavutti yllättäen olympiakultaa 68-kiloisten sarjasta vuoden 2016 kesäolympialaisista Rio de Janeirosta. Mitali oli Jordanian historian ensimmäinen olympiamitali.


title: Ahmad Abughaush

text: Nuorten MM-kilpailuista Abughaushilla on yksi kultamitali vuodelta 2012 Sharm el-Sheikhistä 63-kiloisten sarjasta.


title: Bucharest Ring

text: Bucharest Ring oli vuosina 2007 ja 2008 rakennettu katurata Bukarestissa Romaniassa.


title: Bucharest Ring

text: Bucharest Ringin suunnitteli Hermann Tilke. Rata kiersi Romanian parlamenttitalon ympäri ja se oli 3,071 kilometriä pitkä. Radalla ajettiin FIA GT Championship, FIA GT3 European Championship, Britannian Formula 3, Auto GP ja Dacia Logan Cup -sarjoja.


title: Evan Dunfee

text: Evan Dunfee (s. 28. syyskuuta 1990 Richmond, Brittiläinen Kolumbia) on kanadalainen kilpakävelijä. Dunfee on 186 senttimetriä pitkä ja painaa 65 kilogrammaa.


title: Evan Dunfee

text: Dunfee sijoittui neljänneksi 50 kilometrin kävelyssä vuoden 2016 kesäolympialaisissa Rio de Janeirossa uudella maanosan ennätyksellä. Hän nousi tuloksissa hetkeksi aikaa kolmanneksi kun pronssille sijoittunut Hirooki Arai hylättiin Dunfeen tönäisemisestä noin kilometri ennen maalia, mutta Arain hylkäys peruttiin myöhemmin. Samojen kisojen 20 kilometrin kävelyssä hän sijoittui kymmenenneksi. Vuoden 2015 MM-kilpailuissa Pekingissä Dunfee oli kahdestoista sekä 20 että 50 kilometrin kävelyssä. Lontoon MM-kilpailuissa 2017 hän sijoittui 50 kilometrillä 15:nneksi. Pan-Amerikan kisoista 2015 Torontosta hän saavutti kultaa 20 kilometrin kävelystä.


title: Evan Dunfee

text: Vuoden 2013 kesäuniversiadeista Kazanista Dunfee saavutti pronssia 20 kilometrin joukkuekilpailusta. Frankofonisista kisoista hänellä on yksi hopea.


title: Sully – uroteko Hudson-joella

text: Sully – uroteko Hudson-joella on vuonna 2016 ensi-iltansa saanut yhdysvaltalainen elämäkerrallinen draamaelokuva, jonka on ohjannut Clint Eastwood. Se kertoo US Airwaysin lennosta 1549 ja sen kapteenista Chesley Sullenbergerista. Elokuvassa käsitellään lento ja pakkolasku yksityiskohtaisesti ja myös lentoturmatutkinta on keskeisessä osassa. Elokuvan pääosissa näyttelevät Tom Hanks, Aaron Eckhart, Laura Linney, Anna Gunn, Autumn Reeser, Holt McCallany, Jamey Sheridan ja Jerry Ferrara.


title: Sully – uroteko Hudson-joella

text: Elokuvan ensi-ilta oli Yhdysvalloissa ja Suomessa 9. syyskuuta 2016.


title: Sully – uroteko Hudson-joella

text: Elokuva sai positiivisen vastaanoton kriitikoilta. Arvosteluja keräävän Rotten Tomatoes -sivuston mukaan 82 % kriitikoista on antanut elokuvalle positiivisen arvosanan keskiarvolla 7.2/10. Keräys perustuu 101 arviointiin. Metacriticissä elokuvalla on 77 pistettä 100:sta.


title: Cao Yuan

text: Cao Yuan (, s. 7. helmikuuta 1995 Peking) on kiinalainen uimahyppyjen olympiavoittaja ja maailmanmestari. 167 senttimetriä pitkä ja 62 kilogrammaa painava Cao aloitti uimahypyt viisivuotiaana vuonna 2000.


title: Cao Yuan

text: Cao saavutti Zhang Yanquanin kanssa olympiakultaa 10 metrin kerroshyppyjen parikilpailusta vuoden 2012 kesäolympialaisista Lontoosta. Vuoden 2016 kesäolympialaisista Rio de Janeirosta Cao saavutti kultaa kolmen metrin ponnahduslaudalta ja pronssia kolmen metrin ponnahduslaudan parikilpailusta. MM-kilpailuista hänellä on yksi kulta vuodelta 2015, hopea vuodelta 2017 ja yksi pronssi vuodelta 2013.


title: Cao Yuan

text: Aasian kisoista Caolla on kolme kultaa. Vuonna 2014 hänet valittiin vuoden uimahyppääjäksi maailmassa.


title: The Hellcat Spangled Shalalala

text: The Hellcat Spangled Shalalala on englantilaisen indie rock-yhtye Arctic Monkeysin kappale. Se julkaistiin toisena singlenä yhtyeen neljänneltä albumilta "Suck It and See".


title: The Hellcat Spangled Shalalala

text: Single oli alun perin tarkoitus julkaista 7 tuuman vinyylilevynä 15. elokuuta 2011, mutta PIAS Entertainment Groupin varaston tulipalossa Lontoon mellakoiden aikana tuhoutui suurin osa kopioista. Jäljelle jäänet levyt myytiin yhtyeen nettisivuilla.


title: The Hellcat Spangled Shalalala

text: Kappaleen musiikkivideon on ohjannut Focus Creeps. Se julkaistiin 7. heinäkuuta 2011 videopalvelu YouTubessa.


title: The Hellcat Spangled Shalalala

text: Singlen B-puolella "Little Illusion Machine (Wirral Riddler)" on mukana Miles Kane.


Lippo Village International Formula Circuit on 29. elokuuta 2008 avattu 3,2 kilometriä pitkä katurata, joka sijaitsee Tangerangissa Indonesiassa. Radalla on ajettu A1 Grand Prix -sarjaa.


title: Petter Lyytikäinen

text: Petter Lyytikäinen (1828 Karttula – 1914) oli savolainen maakauppias ja myöhemmin teollisuuden ja liikenteen kehittäjä.


title: Petter Lyytikäinen

text: Lyytikäinen aloitti kaupallisen toimintansa kiertävänä voinostajana eli "voisaksana" ja lumpunkerääjänä. Tällöin hänen kumppaninaan on jonkin aikaa toiminut pielavetissyntyinen Herman Saastamoinen, myöhempi tehtailija ja kauppaneuvos, Saastamoinen-yhtymän perustaja. Ensimmäisen pysyvän kaupan Lyytikäinen perusti tilalleen Pielaveden Saarelaan ja aluksi myyntivarastona toimi tähän tarkoitukseen varattu kaappi.


title: Petter Lyytikäinen

text: Vaikka maakauppojen perustaminen oli ollut sallittua vuodesta 1859 lähtien, Lyytikäisellä ei ollut tarvittavia lupia. Tähän saattoi vaikuttaa, että Alasen (1957) mukaan Lyytikäinen oli kirjoitustaidoton. Hänen myöhempi menestyksensä perustui apulaisten taitavaan valintaan ja kouluttamiseen. Näiden kanssa hän solmi koeajan jälkeen pitkät sopimukset taatakseen toiminnan jatkuvuuden.


title: Petter Lyytikäinen

text: Lyytikäisen liiketoiminta ja omistukset käsittivät laajimmillaan neljän myymälän lisäksi neljä maatilaa, neljä meijeriä, tuhansia hehtaareja maata sekä laivoja ja laivaosuuksia, sahoja ja tiilitehtaan.,


title: Kandavas Kartodroms

text: Kandavas Kartodroms on vuonna 1972 avattu 1,012 kilometriä pitkä karting-rata, joka sijaitsee Kandavassa Latviassa. Rata on rakennettu 1972 ja uusittu uudelleen vuonna 2008.


title: Tuomas Vanhala

text: Tuomas Vanhala (10. maaliskuuta 1872 Kymi – 10. elokuuta 1959 Kymi) oli suomalainen maanviljelijä ja kokoomuksen kansanedustaja.


title: Tuomas Vanhala

text: Vanhalan vanhemmat olivat maanviljelijä Erik Vanhala ja Anna Tanelintytär. Hän kävi kansakoulun ja vuonna 1907 kansanopiston. Vanhala toimi maanviljelijänä Kymin pitäjässä. Hän oli myös useiden maaseutulehtien matka-asiamiehenä ja vuonna 1919 Uusi Suomi -lehden matkatarkastajana.


title: Tuomas Vanhala

text: Vanhala oli kansanedustajana 1917–1919 ja 1922–1927 edustaen Viipurin läänin läntistä vaalipiiriä. Hän oli presidentin valitsijamiehenä vuosien 1937, 1940 ja 1943 presidentinvaaleissa. Vanhala oli Kymin kunnanvaltuuston jäsenenä ja kuului MTK:n valtuuskuntaan sekä Kieltolakiliiton johtokuntaan.


title: Tuomas Vanhala

text: Tuomas Vanhala oli naimisissa vuodesta 1900 Aleksandra Lappalaisen kanssa.


title: Automotodrom Grobnik

text: Automotodrom Grobnik on vuonna 1978 avattu 4,168 kilometriä pitkä moottorirata, joka sijaitsee Rijekassa, Kroatiassa. Radalla ajettiin vuodet 1978-1990 MotoGP -sarjaa.


title: Santiago Lange

text: Santiago Raúl Lange (s. 22. syyskuuta 1961 San Isidro) on argentiinalainen kilpapurjehtija ja olympiavoittaja. 184 senttimetriä pitkä ja 73 kilogrammaa painava Lange kilpailee nykyisin Nacra 17 -luokassa. Kuusivuotiaana purjehduksen aloittanut Lange edustaa Club Náutico San Isidroa ja hänen valmentajanaan toimii Mateo Majdalani.


title: Santiago Lange

text: Lange on osallistunut kuusiin kesäolympialaisiin, joista ensimmäisiin vuonna 1988. Ensimmäisen olympiakultansa Lange saavutti Nacra 17 -luokasta yhdessä Cecilia Carranza Sarolin kanssa vuoden 2016 kesäolympialaisista Rio de Janeirosta. Tornado-luokasta Langella on pronssia vuosilta 2004 Ateenasta ja 2008 Pekingistä. Pan-Amerikan kisoista Langella on kaksi hopeaa ja yksi pronssi.


title: Santiago Lange

text: Tornado-, snipe- ja Nacra 17 -luokkien MM-kilpailuista Lange on saavuttanut yhteensä neljä kultaa, kolme hopeaa ja yhden pronssin.


title: Hedemora Circuit

text: Hedemora Circuit on vuonna 1958 avattu 7,24 kilometriä pitkä moottorirata, joka sijaitsee Hedemorassa Ruotsissa. Radalla ajettiin MotoGP -sarjaa. Rata suljettiin vuonna 1999.


title: Antero Leinola

text: Antti Antero Leinola (18. toukokuuta 1872 Juva – 20. joulukuuta 1933 Teuva) oli suomalainen rakennusmestari, vakuutustarkastaja ja maalaisliiton kansanedustaja.


title: Antero Leinola

text: Leinolan vanhemmat olivat maanviljelijä Antti Lehkonen ja Eva Liisa Torniainen. Hän kävi kansakoulun ja valmistui rakennusmestariksi teollisuuskoulusta. Leinola toimi rakennusmestarina useilla rautatienrakennustyömailla. Hän oli vuosina 1905–1913 ratamestarina Kannuksessa ja myöhemmin ratamestarina Ilmajoella. Leinola oli vakuutusyhtiö Salaman vakuutustarkastajana 1926–1933.


title: Antero Leinola

text: Leinola oli kansanedustajana 1909–1914 edustaen Oulun läänin eteläistä vaalipiiriä.


title: Antero Leinola

text: Antero Leinola oli naimisissa vuodesta 1901 Maria Irene Blomqvistin kanssa.


title: Yrjö Kiuru

text: Yrjö Kiuru (25. heinäkuuta 1872 Antrea – 1. joulukuuta 1945 Ikaalinen) oli suomalainen maanviljelijä, kansakoulunopettaja, maallikkosaarnaaja ja maalaisliiton kansanedustaja.


title: Yrjö Kiuru

text: Kiurun vanhemmat olivat maanviljelijä Anders Kiuru ja Maria Kuparinen. Hän oli maanviljelijänä Antreassa ja toimi kiertokoulun- ja kansakoulunopettajana. Kiuru oli lisäksi Antrean Korpilahden osuuskassan kirjanpitäjänä ja Suomen Luterilaisen Evankeliumiyhdistyksen saarnaajana Karjalassa.


title: Yrjö Kiuru

text: Kiuru oli kansanedustajana 1911–1917 edustaen Viipurin läänin itäistä vaalipiiriä. Hän oli myös Antrean kunnanvaltuuston jäsenenä.


title: Johor Circuit

text: Johor Circuit on vuonna 1986 avattu 3,86 kilometriä pitkä moottorirata, joka sijaitsee Johorissa Malesiassa. Radalla ajettiin ensimmäinen kilpaa vuodet 1992-1993 kun siellä ajettiin Superbike -sarjaa.


title: Roman Hagara

text: Roman Hagara (s. 30. huhtikuuta 1966 Wien) on itävaltalainen kilpapurjehduksen olympiavoittaja, maailmanmestari ja Euroopan-mestari. 171 senttimetriä pitkä ja 68 kilogrammaa painava Hagara on saavuttanut suurimmat menestyksensä tornado-luokassa. Hän aloitti purjehduksen kymmenvuotiaana ja kilpailemisen lajissa 14-vuotiaana.


title: Roman Hagara

text: Hagara osallistui urallaan neljiin kesäolympialaisiin vuosina 1996–2008. Vuosina 2000 ja 2004 hän saavutti Hans-Peter Steinacherin kanssa kultaa tornado-luokasta. MM-kilpailuista Hagaralla on kaksi kultaa, kaksi hopeaa ja yksi pronssi. Mitaleista yksi kulta on tullut Hagaran veljen Andreasin kanssa, loput Steinacherin kanssa. EM-kilpailuista hän on saavuttanut kolme kultaa ja yhden hopean.


title: Roman Hagara

text: Vuodesta 2009 alkaen Hagara on keskittynyt Steinacherin kanssa Red Bullin järjestämiin kilpailuihin Yhdysvalloissa.


title: Vauhtileikittely

text: Vauhtileikittely on juoksuharjoittelua, jossa vauhtia vaihdellaan maaston ja oman tuntemuksen mukaan. Vauhtileikittelyssä voidaan esimerkiksi juosta ylämäet kovaa ja alamäet kevyesti tai päin vastoin. Juoksija voi myös käyttää hyväkseen esimerkiksi lenkkireittinsä varrella olevia maamerkkejä kuten puita ja kadunkulmia, joiden kohdalla hän vaihtaa juoksuvauhtiaan. Vauhtileikittelyn voi tehdä myös kelloa käyttäen, jolloin vedot kestävät tietyn ajan. Harjoituksen voi toteuttaa myös juoksijan päiväkohtaisen vireystilan mukaan, tai vedot voi aloittaa vapaasti aina kun tuntee palautuneensa aikaisemmasta vedosta.


title: Vauhtileikittely

text: Vauhtileikittelyharjoituksen tarkoituksena on parantaa juoksijan nopeutta ja vauhtikestävyyttä sekä lisätä juoksuun helppoutta ja rentoutta.


title: Vauhtileikittely

text: Vauhtileikittely tuli tunnetuksi ruotsalaisten mailerien Gunder Häggin ja Arne Anderssonin harjoittelusta 1940-luvulta.


title: Aleksei Kaigorodov

text: Aleksei Pavlovitš Kaigorodov (; s. 29. heinäkuuta 1983 Tšeljabinsk, Venäjän SFNT, Neuvostoliitto) on venäläinen jääkiekkoilija, joka pelasi kaudella 2015–2016 KHL-joukkue Metallurg Magnitogorskissa. Hän on pelipaikaltaan keskushyökkääjä. Kaigorodov johtaa ennen kautta 2016–2017 Metallurgin seurahistorian kaikkien aikojen runkosarjan syöttöpörssiä 230 syöttöpisteellään ja sijoittuu kaikkiaan 312 tehopisteellään kaikkien aikojen pistepörssissä neljänneksi. Hän on myös Metallurgin kaikkien aikojen toiseksi eniten runkosarjaotteluita (567) pelannut pelaaja Sergei Osipovin jälkeen. Kaigorodov voitti joukkueessa Gagarin Cupin keväällä 2016.


title: Aleksei Kaigorodov

text: Kaigorodov on Metallurg Magnitogorskin kasvatti. Hän debytoi miesten peleissä seuran kakkosjoukkueessa jo 15-vuotiaana Venäjän kolmanneksi korkeimmalla sarjatasolla Pervaja Ligassa kaudella 1998–1999. Kaigorodov debytoi Metallurgin Superliiga-joukkueessa kaudella 2001–2002, jolloin hänen tulokaskautensa liigassa toi 46 runkosarjaottelussa tehot 4+13=17 ja yhdeksässä playoff-ottelussa kolme syöttöpistettä.


title: Aleksei Kaigorodov

text: Ottawa Senators varasi Kaigorodovin toisella kierroksella 47. pelaajana . Kaudella 2003–2004 hän eteni Metallurg Magnitogorskin kanssa Superliigan finaaleihin, mutta Venäjän-mestaruuden vei kuitenkin Avangard Omsk otteluvoitoin 3–2. Kaudella 2004–2005 Kaigorodov teki Venäjän pääsarjatason yhden kauden piste-ennätyksensä tehoilla 15+34=49, joilla hän sijoittui koko Superliigan piste- ja syöttöpörssissä toiseksi edellään vain Avangard Omskin Maksim Sušinski. Kaigorodov edusti Metallurgia kauden aikana myös Spengler Cupissa, jonka tähdistökentälliseen hänet valittiin. Kaudella 2005–2006 Kaigorodov eteni joukkueen kanssa Superliigan finaaleihin, mutta mestaruuden vei kuitenkin tälläkin kertaa Omsk otteluvoitoin 3–1. Hän edusti Metallurgia taas myös Spengler Cupissa, joka päättyi joukkueen voittoon.


title: Aleksei Kaigorodov

text: Elokuussa 2006 Kaigorodov purki omasta aloitteestaan sopimuksensa Metallurgin kanssa tehdäkseen NHL-sopimuksen. Syyskuussa hän teki kaksivuotisen tulokassopimuksen Ottawa Senatorsin kanssa. Kaigorodov otti paikan seuran NHL-kauden 2006–2007 avauskokoonpanosta ja pelasi kuusi runkosarjaottelua tehden yhden syöttöpisteen, kunnes hän sai komennuksen AHL-joukkue Binghamton Senatorsiin. Kaigorodov kuitenkin kieltäytyi siirtymästä farmiin ja Senators asetti hänet pelikieltoon. Lopulta Kaigorodov päätti palata marraskuussa kotimaahansa Metallurgin riveihin. Tammikuussa 2007 Senators kauppasi hänen pelaajaoikeutensa Phoenix Coyotesiin vaihdossa Mike Comrieen. Kaigorodov ei kuitenkaan palannut enää Pohjois-Amerikkaan. Hän voitti Metallurgissa kauden päätteeksi Venäjän-mestaruuden.


title: Aleksei Kaigorodov

text: Kaudella 2007–2008 Kaigorodov jakoi tehoilla 6+33=39 Metallurgin sisäisen syöttöpörssin voiton Vitali Atjušovin kanssa ja sijoittui sisäisessä pistepörssissä kolmanneksi. Hän edusti joukkuetta kauden aikana Euroopan seurajoukkueiden mestaruusturnauksessa, joka päättyi Metallurgin voittoon. Kaudeksi 2008–2009 joukkue siirtyi pelaamaan Superliigan tilalle perustettuun KHL:ään. Kaigorodov oli tehoilla 7+26=33 Metallurgin toiseksi paras syöttäjä sekä kolmanneksi paras pistemies Jaroslav Kudrnan kanssa. Hän pelasi kauden aikana . Kaigorodov edusti Metallurgia kauden aikana myös Mestarien liigassa, jossa joukkue eteni finaaliin, mutta mestaruuden vei kuitenkin sveitsiläinen ZSC Lions maalierolla 7–2. Edellisen kauden Euroopan seurajoukkueiden mestaruusturnauksen voittajana Metallurg osallistui kauden aikana myös Victoria Cupiin ja sai vastaansa NHL-joukkue New York Rangersin. Rangers voitti ottelun lopulta lukemin 4–3.


title: Aleksei Kaigorodov

text: Kaigorodov sijoittui kaudella 2010–2011 tehoilla 10+29=39 Metallurgin sisäisessä pistepörssissä toiseksi Juhamatti Aaltosen kanssa edellään vain Petri Kontiola. Hän voitti myös joukkueen sisäisen tehotilaston lukemalla +25. Kaudella 2011–2012 Kaigorodov oli Metallurgin paras syöttäjä ja kolmanneksi paras pistemies tehoilla 8+21=29. Kesken kauden 2012–2013, lokakuussa 2012 hänen seuransa Venäjällä vaihtui ensimmäistä kertaa, kun Kaigorodov siirtyi kevääseen 2014 asti ulottuneella sopimuksella Salavat Julajev Ufan riveihin. Hän voitti joukkueen sisäisen tehotilaston lukemalla +11. Kaigorodov edusti Ufaa myös Spengler Cupissa. Myös kaudella 2013–2014 hän ylsi joukkueen sisäisen tehotilaston voittoon lukemalla +16. Kaudella 2014–2015 Kaigorodov edusti Ufaa taas Spengler Cupissa, jonka finaaliin joukkue eteni. Turnauksen voitti kuitenkin sveitsiläinen Genève-Servette HC lukemin 0–3.


title: Aleksei Kaigorodov

text: Kaudeksi 2015–2016 Kaigorodov siirtyi KHL:n kazakstanilaisjoukkue Barys Astanaan. Lokakuussa 2015 hän sai kuitenkin lähtöpassit joukkueesta kerättyään 23 ottelussa vain neljä syöttöpistettä sekä teholukeman –15. Marraskuussa Kaigorodov siirtyi loppukauden sopimuksella Dinamo Moskovaan, mutta vain seitsemän siellä pelatun ottelun jälkeen hän joutui jälleen jättämään joukkueensa. Kaigorodov palasi loppukaudeksi kasvattajaseuraansa Metallurg Magnitogorskiin, jossa hän voitti kauden päätteeksi Gagarin Cupin.


title: Aleksei Kaigorodov

text: Kaigorodov edusti Venäjää MM-kilpailuissa vuosina 2003 ja 2011. Hän pelasi myös alle 20-vuotiaiden MM-kilpailuissa vuonna 2003, jolloin Kaigorodov voitti maailmanmestaruuden. Hän pelasi myös alle 18-vuotiaiden MM-kilpailuissa vuonna 2001 voittaen maailmanmestaruuden.


title: Kerman rautatieasema

text: Kerman rautatieasema (lyh. Ker) on lakkautettu rautatieliikennepaikka Etelä-Savon Heinävedellä rataosuudella Pieksämäki-Joensuu. Kerma oli jo ennen rautatietä liikenteellisesti merkittävä kanavan ja maantieristeyksen takia. Kermaan rakennettiin rataosalle tyypillinen Thure Hellströmin suunnittelema asemarakennus 1938 ja asuinrakennus, joka rakennettiin jo radan suunnitteluvaiheessa 1933. Aseman käyttö jäi kuitenkin lyhyeksi, sillä se muutettiin miehittämättömäksi jo vuonna 1968. Tavaraliikenne loppui vuonna 1974, ja henkilöliikenne kesäkuussa 1984, jonka jälkeen liikennepaikka lakkautettiin kesäkuussa 1985. Matkustajalaiturit ja sivuraiteet on purettu, mutta asemarakennus on yhä olemassa yksityisomistuksessa.


title: Oskari Heikinheimo

text: Oskari Fredrik Heikinheimo (vuoteen 1906 Heikel; 3. elokuuta 1873 Kittilä – 27. maaliskuuta 1950 Helsinki) oli suomalainen piirilääkäri, lääkintöneuvos ja kokoomuksen kansanedustaja.


title: Oskari Heikinheimo

text: Heikinheimon vanhemmat olivat kirkkoherra Karl Abiel Heikel ja Augusta Hellman. Hän pääsi ylioppilaaksi Jyväskylän lyseosta 1891 ja valmistui Helsingin yliopistosta lääketieteen kandidaatiksi 1897 ja lääketieteen lisensiaatiksi 1902. Heikinheimo oli Terveydenhoitolehden toimitussihteerinä 1898–1900, rautatielääkärinä 1901–1950, Keuruun kunnanlääkärinä 1902–1928, Jyväskylän suojeluskuntapiirin lääkärinä 1919–1944 ja Kuortaneen piirin piirilääkärinä 1928–1940. Hän oli myös Keuruulla sijainneen Kuuselan parantolan omistaja ja lääkäri 1905–1950. Hän sai lääkintöneuvoksen arvon 1943.


title: Oskari Heikinheimo

text: Heikinheimo oli kansanedustajana 1922–1927 ja 1941–1945 edustaen Vaasan läänin itäistä vaalipiiriä. Hän oli eduskunnan sotilasasiainvaliokunnan puheenjohtajana 1922. Heikinheimo tuli eduskuntaan 27. tammikuuta 1922 kokoomuksen Aleksanteri Koiviston tilalle ja uudelleen 4. syyskuuta 1941 jatkosodassa kaatuneen kokoomuksen Väinö Havaksen tilalle. Heikinheimo oli myös Keuruun kunnanvaltuuston jäsenenä sekä oli edustajana kirkolliskokouksessa.


title: Oskari Heikinheimo

text: Oskari Heikinheimo oli naimisissa 1898–1946 Elli Fanny Cecilia Keppleruksen (k. 1946) kanssa ja vuodesta 1947 Aini Aurora Vaulan kanssa.


title: Hannu Vuorinen

text: Hannu Sakari Vuorinen (18. tammikuuta 1959 Helsinki – 19. elokuuta 2016 Helsinki) oli suomalainen nyrkkeilijä.


title: Hannu Vuorinen

text: Vuorinen osallistui 63,5 kilogramman painoluokassa Los Angelesin kesäolympialaisiin 1984, missä hän sai ensimmäisellä kierroksella lepovuoron ja hävisi toisella kierroksella avausottelunsa pisteillä meksikolaiselle Octavio Roblesille. Suomen mestaruuden Helsingin Tarmoa edustanut Vuorinen voitti vuosina 1983 ja 1984. Vuorinen otteli myös ammattilaisena: vuosina 1988–1990 hän voitti kahdeksasta ottelustaan kuusi, joista neljä tyrmäyksellä, ja yksi ottelu päättyi tasapeliin. Ainoan tappionsa ammattilaisena Vuorinen koki hajaäänituomiolla yhdysvaltalaiselle Darrin Morrisille vuonna 1990. Vuorisen perheeseen kuului vaimo ja kolme lasta. Vuorinen kuoli 57-vuotiaana sydäninfarktiin Helsingissä 19. elokuuta 2016.


title: Hannu Vuorinen

text: Hannu Vuorisen veli Reijo Vuorinen oli nyrkkeilijä, joka edusti Suomea MM-kilpailuissa ja voitti kolme Suomen-mestaruutta.


title: Teuvo Kaitila

text: Johan Teodor (Teuvo) Kaitila (30. elokuuta 1873 Orimattila – 7. maaliskuuta 1937 Orimattila) oli suomalainen maanviljelijä, pankinjohtaja ja nuorsuomalaisen puolueen kansanedustaja.


title: Teuvo Kaitila

text: Kaitilan vanhemmat olivat talollinen Johan Alastalo ja Amanda Emilia Tobiaantytär. Hän oli maanviljelijänä Orimattilassa 1905–1914 ja Kansallis-Osake-Pankin Orimattilan konttorin esimiehenä 1918–1937. Kaitila oli myös Orimattilan maanviljelysrahaston hoitajana, Orimattilan kunnan paloapuyhdistyksen asiamiehenä ja toimitusjohtajana sekä Suomi-yhtiön asiamiehenä Orimattilassa.


title: Teuvo Kaitila

text: Kaitila oli kansanedustajana 1917–1919 edustaen Uudenmaan läänin vaalipiiriä. Hän oli presidentin valitsijamiehenä vuosien 1925, 1931 ja 1937 presidentinvaaleissa. Kaitila oli myös Orimattilan kuntakokouksen ja kunnallislautakunnan esimiehenä.


title: Teuvo Kaitila

text: Teuvo Kaitila oli naimisissa vuodesta 1903 Anna Augusta Helena Forsgrenin kanssa.


title: Fatijärvi

text: Fatijärvi on 2,61 hehtaarin laajuinen järvi Yyterissä Porissa. Sen korkeus merenpinnasta on 1,4 metriä ja rantaviivan pituus 0,61 kilometriä.


title: Fatijärvi

text: Järven ympäristön maaperä on hiekkaa. Järven luoteispuolella on Keisarinpankin dyynimuodostumaan kuuluvia, metsää kasvavia rantadyynejä.


title: Fatijärvi

text: Järvi kuuluu Yyterin Valtakunnallisesti arvokkaan maisema-alueen sisään jääviin pieniin vesialueisiin yhdessä muiden muassa läheisten Ruutu- ja Haventojärvien kanssa. Sen ympärillä on säilynyt ensimmäisen maailmansodan aikaisia rakenteita, kuten juoksuhautoja.


title: Johan Sjöblom

text: Johan Alexander (J. A.) Sjöblom (12. syyskuuta 1873 Maarianhamina – 25. maaliskuuta 1971 Tammisaari) oli suomalainen kihlakunnantuomari, laamanni ja ruotsalaisen kansanpuolueen kansanedustaja.


title: Johan Sjöblom

text: Sjöblomin vanhemmat olivat merikapteeni, luotsivanhin Johan Sjöblom ja Anna Juliana Johansson. Hän pääsi ylioppilaaksi Turun ruotsalaisesta klassillisesta lyseosta 1892 ja suoritti Helsingin yliopistossa oikeustutkinnon 1898 ja ylemmän hallintotutkinnon 1899. Sjöblom sai varatuomarin arvon 1901.


title: Johan Sjöblom

text: Sjöblom oli Tullilaitoksen kamarikirjurina Helsingissä 1903–1907 ja Tullilaitoksen kamreerina 1907–1909. Hän oli Helsingin kaupungin raastuvanoikeudessa rikosasiain notaarina 1903–1909, nuorempana oikeusneuvosmiehenä 1909–1920 ja vanhempana oikeusneuvosmiehenä 1920–1925. Sjöblom toimi sittemmin Ahvenanmaan tuomiokunnan tuomarina 1925–1935 ja Raaseporin tuomiokunnan tuomarina 1935–1943. Lisäksi Sjöblom oli Teknillisen korkeakoulun ja Helsingin merimiestalon sihteerinä 1918–1925. Sjöblom sai laamannin arvonimen 1936.


title: Johan Sjöblom

text: Sjöblom oli kansanedustajana 1933–1936 edustaen Turun läänin eteläistä vaalipiiriä. Hän oli Maarianhaminan kaupunginvaltuuston jäsenenä ja osallistui edustajana kirkolliskokoukseen. Sjöblom oli myös Suomen purjelaivaliiton varapuheenjohtajana.


title: Johan Sjöblom

text: Johan Sjöblom oli naimisissa 1905–1947 Anna Amalia Silfverbergin (k. 1947) kanssa.


title: NRJ Music Awards

text: NRJ Music Awards (NMA) on vuosittain järjestettävä musiikkialan palkintogaala. Palkinnot jakaa ranskalainen radioketju NRJ sekä televisiokanava TF1 ranskalaisille ja kansainvälisille artisteille. Palkintogaala järjestettiin ensimmäisen kerran vuonna 2000.


title: NRJ Music Awards

text: Pohjoismainen vastine tapahtumalle on NRJ Radio Awards.


title: Archaeodontosaurus

text: Archaeodontosaurus (nimen merkitys: "muinaishampainen lisko") oli sauropodeihin kuulunut kasvinsyöjädinosaurussuku. Sen fossiileita on löydetty Madagaskarilta. "Archaeodontosaurus" eli noin 167–164 miljoonaa vuotta sitten keskijurakaudella.


title: Archaeodontosaurus

text: "Archaeodontosauruksen" koko on epävarma. Kyseinen dinosaurus tunnetaan osittaisista jäänteistä.


title: Archaeodontosaurus

text: Vaikka "Archaeodontosaurusta" ei tunneta hyvin, se on kiinnostava koska se näyttää olleen sauropodi jolla on ollut prosauropodimaiset hampaat. Tämä ei välttämättä ole epätavallista kun ajatellaan, että sauropodit ovat polveutuneet prosauropodeista, mutta "Archaeodontosauruksessa" näyttää siltä että vaikka sen keho muuttui, sen ruokavalio oli silti enimmäkseen sama.


title: Delirium (täsmennyssivu)

text: Delirium voi tarkoittaa ainakin seuraavia:


title: Kocktails with Khloé

text: Kocktails with Khloé on yhdysvaltalainen keskusteluohjelma, jota isännöi Khloé Kardashian. Ohjelma alkoi yhdysvaltalaisella FYI-kanavalla 20. tammikuuta 2016. Suomessa ohjelman esittäminen alkoi Liv-kanavalla 23. toukokuuta 2016.


title: Emma (vuoden 1996 elokuva)

text: Emma on vuonna 1996 ensi-iltansa saanut historiallinen draamaelokuva, jonka on ohjannut Douglas McGrath. Elokuva perustuu Jane Austenin vuonna 1815 julkaistuun samannimiseen romaaniin. Elokuva kertoo Emma Woodhousesta, joka on hieman naiivi nuori nainen joka pitää itseään suurena avioliittovälittäjänä.


title: Emma (vuoden 1996 elokuva)

text: Ohjaaja Douglas McGrath valitsi Gwyneth Paltrow'n elokuvan päärooliin Emmaksi, koska hän oli vaikuttunut tämän roolisuorituksesta vuoden 1993 elokuvassa "Flesh and Bone".


title: Emma (vuoden 1996 elokuva)

text: Elokuvan säveltäjä Rachel Portman voitti parhaan musiikin Oscar-palkinnon. Elokuva oli myös ehdolla parhaan puvustuksen Oscar-palkinnon saajaksi.


title: Petrolina

text: Petrolina on kaupunki Pernambucon osavaltiossa Koillis-Brasiliassa. Kaupungin asukasluku oli 293 962 vuonna 2010. Petrolinan eteläpuolella virtaa São Francisco -joki. Vastarannalla sijaitsee Juazeiron kaupunki.


title: Marc Nordqvist

text: Marc Nordqvist (s. 1. kesäkuuta 1997) on suomalainen jalkapallomaalivahti. Hän edustaa Veikkausliigassa pelaavaa IFK Mariehamnia.


title: Marc Nordqvist

text: Nordqvist pelasi ensimmäisen Veikkausliigan ottelunsa 8. kesäkuuta 2014, kun hänen edustamansa IFK Mariehamn hävisi vieraissa KuPS:lle 0–4. Nordqvist vaihdettiin ottelunsa kentälle 29. minuutilla, kun maalin tappiolla tuolloin olleen IFK Mariehamnin aloituskokoonpanon maalivahti Otso Virtanen oli saanut punaisen kortin. Ottelu oli Nordqvistin ainoa liigassa kaudella 2014. Hän ei pelannut liigaotteluita myöskään kaudella 2015. Syyskuussa 2015 Nordqvist oli vaihtopenkillä, kun IFK Mariehamn voitti Suomen Cupin loppuottelussa FC Interin 2–1.


title: Deodoro da Fonseca

text: Manuel Deodoro da Fonseca ([mɐnuˈɛɫ deoˈdɔɾu da fõˈsekɐ]; 5. elokuuta 1827 – 23. elokuuta 1892) oli brasilialainen poliitikko ja upseeri, joka palveli  Brasilian ensimmäisenä presidenttinä. Hän astui virkaansa sen jälkeen kun armeijan vallankaappaus syrjäytti Keisari Pedro II:n ja julisti Tasavallan vuonna 1889. Hän erosi poliittisen paineen alla kaksi vuotta myöhemmin.


title: Yllätystuunaajat

text: Yllätystuunaajat () on yhdysvaltalainen tositelevisiosarja. Sarjassa autosuunnittelija Chip Foose tiimeineen tuunaa autovanhuksia huippukuntoon omistajilta salaa. Sarjan esittäminen alkoi yhdysvaltalaisella TLC-kanavalla 13. huhtikuuta 2004. Suomessa sarjan esittäminen alkoi Kutonen-kanavalla 4. lokakuuta 2013.


title: Juryi Žaunou

text: Juryi Uladzimiravitš Žaunou (, łacinkaksi "Juryj Uladzimiravič Žaŭnoŭ", ; s. 17. huhtikuuta 1981 Dobruš, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Venäjän jalkapalloliigassa pelaavaa Ufa ja on pelipaikaltaan maalivahti.


title: David Musuľbes

text: David Vladimirovič Musuľbes (, s. 28. toukokuuta 1972 Ordžonikidze, Pohjois-Ossetian ASNT, Neuvostoliitto) on slovakialainen, aikaisemmin Venäjää edustanut, kilpauransa päättänyt vapaapainija, olympiavoittaja, maailman- ja euroopanmestari.


title: David Musuľbes

text: 100–130 kilogramman painoluokissa kilpaillut Musuľbes voitti Venäjän edustajana olympiakultaa Sydneyssä 2000, kaksi maailmanmestaruutta, kaksi MM-pronssia, viisi Euroopan mestaruutta ja kolme muuta EM-mitalia. Vuonna 2008 hän edusti Slovakiaa ja voitti ensin keväällä EM-pronssia Tampereella ja loppukesästä olympiapronssia Pekingissä.


title: Garanhuns

text: Garanhuns on kaupunki Pernambucon osavaltiossa Koillis-Brasiliassa. Kaupungin asukasluku oli 129 408 vuonna 2010. Kaupunki sijaitsee Borboreman ylängöllä.


title: Milan Mazáč

text: Milan Mazáč (s. 22. syyskuuta 1968 Bratislava, Tšekkoslovakia) on slovakialainen, aikaisemmin myös Tšekkoslovakiaa/Tšekin ja Slovakian liittotasavaltaa edustanut, kilpauransa päättänyt vapaapainija.


title: Milan Mazáč

text: 90–130 kilogramman painoluokissa kilpaillut Mazáč edusti Tšekkoslovakiaa useissa aikuisten arvokisoissa mitalitta. Maan hajottua hän saavutti Slovakian edustajana kolme EM-hopeamitalia. Mazáč paini myös Atlantan kesäolympialaisissa 1996.


title: Božena Srncová

text: Božena Srncová (Krejcarová) (11. kesäkuuta 1925 Praha – 30. marraskuuta 1997 Praha, Tšekki) oli tšekkoslovakialainen telinevoimistelija ja olympiavoittaja.


title: Božena Srncová

text: Srncová voitti joukkuekilpailusta olympiakultaa Lontoossa 1948 ja olympiapronssia Helsingissä 1952. Helsingissä hän sijoittui ottelussa 22:nneksi, yksittäisillä telineillä parhaimmillaan eritasonojapuilla 20:nneksi ja Tšekkoslovakian joukkueessa yhteisvoimistelussa kuudenneksi.


title: Panttilainaamon autospesialistit

text: Panttilainaamon autospesialistit () on yhdysvaltalainen tositelevisiosarja. Sarjassa Danny Koker tiimeineen ostaa potentiaalisia myyntiartikkeleita, tuunaa autot uuteen loistoonsa ja myyvät voitolla eteenpäin. Sarjan esittäminen alkoi yhdysvaltalaisella History-kanavalla 13. elokuuta 2012. Suomessa sarjan esittäminen alkoi Jim-kanavalla 14. huhtikuuta 2014.


title: Alena Reichová

text: Alena Reichová (Zámostná) (27. heinäkuuta 1933 Plzeň – 21. kesäkuuta 2011) oli tšekkoslovakialainen telinevoimistelija ja olympiamitalisti.


title: Alena Reichová

text: Reichová voitti joukkuekilpailusta olympiapronssia Helsingissä 1952, joskin hänen tuloksiaan ei laskettu mukaan joukkueen yhteistulokseen. Reichová kilpaili olympiatasolla myös Melbournessa 1956, missä Tšekkoslovakia sijoittui joukkuekilpailussa viidenneksi. Yhteisvoimistelussa maan joukkue sijoittui Helsingissä kuudenneksi ja Melbournessa seitsemänneksi. Reichová kilpaili myös ottelussa kummissakin olympialaisissaan.


title: Kai Lehtinen (jääkiekkoilija)

text: Kai Lehtinen (s. 5. tammikuuta 1991 Viiala) on suomalainen jääkiekkopuolustaja, joka pelaa Alps Hockey Leaguen italialaisjoukkue SV Ritten Sportissa. Jatkoaika.com -sivusto on kuvaillut häntä yleishyväksi peruspuolustajaksi.


title: Kai Lehtinen (jääkiekkoilija)

text: Lehtinen on Lohjan Kisa-Veikkojen kasvatti. Hän siirtyi juniorina sittemmin Espoo Bluesiin, jossa Lehtinen voitti B-nuorten SM-pronssia vuonna 2008 ja A-nuorten Suomenmestaruuden vuonna 2009. Kaudella 2009–2010 hän nousi Bluesin A-nuorten varakapteeniksi. Lehtinen debytoi samalla kaudella myös miesten peleissä pelattuaan neljä Mestis-ottelua alle 20-vuotiaiden maajoukkueessa tehden yhden maalin.


title: Kai Lehtinen (jääkiekkoilija)

text: Kaudeksi 2010–2011 Lehtinen siirtyi kaksivuotisella sopimuksella Mestis-joukkue Vaasan Sportiin, jota valmensi hänelle Bluesin A-nuorista tuttu Antti Törmänen. Lehtisen kausi jäi kuitenkin syyskuussa 2010 tapahtuneen solisluun katkeamisen vuoksi rikkonaiseksi. Hän pelasi suurimman osan kaudestaan Sportin A-nuorissa, jossa Lehtinen pelasi 19 runkosarjaottelua. Seuran Mestis-joukkueessa Lehtinen pelasi neljä runkosarja- ja yhden SM-liigan karsintojen ottelun tehden kaksi syöttöpistettä. Pelicans voitti karsinnat lopulta otteluvoitoin 4-0. Kaudella 2011–2012 hän pelasi Mestiksessä 26 runkosarja- ja yhden playoff-ottelun tehden yhden syöttöpisteen. Lehtinen voitti Mestiksen-mestaruuden. Hän pelasi liigakarsinnoissa kolme ottelua ilman tehopisteitä. Tampereen Ilves voitti karsinnat kuitenkin otteluvoitoin 4-1. Huhtikuussa 2012 Lehtinen teki 1+1-vuotisen jatkosopimuksen Sportin kanssa.


title: Kai Lehtinen (jääkiekkoilija)

text: Lehtinen teki kaudella 2012–2013 Mestiksessä 37 runkosarja- ja kolmessa playoff-ottelussa yhdeksän syöttöpistettä. Kaudella 2013–2014 hän teki runkosarjassa 12 tehopistettä. Lehtinen pelasi kauden aikana myös muutamia otteluita alempien hyökkäysketjujen keskushyökkääjänä, kun Sportin sentteriosastolla oli loukkaantumisia. Kaudeksi 2014–2015 hän siirtyi vuoden mittaisella sopimuksella Savonlinnan Pallokerhoon. Lehtisen vastuu kasvoi Sport-vuosista ja hän teki Mestiksen yhden kauden piste-ennätyksensä tehoilla 12+22=34. Lehtinen sijoittui sarjan puolustajien maalipörssissä toiseksi edellään vain KooKoon Jarno Lippojoki sekä puolustajien pistepörssissä neljänneksi. Hän voitti myös SaPKon sisäisen tehotilaston lukemalla +13. Kaudella 2015–2016 Lehtinen oli seitsemällä osumallaan joukkueen eniten maaleja tehnyt puolustaja. Hän teki runkosarjassa kaikkiaan 23 tehopistettä.


title: Kai Lehtinen (jääkiekkoilija)

text: Kaudeksi 2016–2017 Lehtinen teki 2+1-vuotisen SM-liigasopimuksen JYPin kanssa. Hän debytoi miesten pääsarjatasolla Mestarien liigassa 19. elokuuta 2016 vieraissa ranskalaista Rapaces de Gapia vastaan. Lehtinen merkittiin JYPin kakkospuolustajapariin Juuso Pulliin viereen ja hän keräsi ottelussa tehomerkinnän +1. SM-liigadebyyttinsä Lehtinen teki runkosarjan avauskierroksella 16. syyskuuta 2016 Tampereen Ilvestä vastaan. Lehtinen merkittiin JYPin 7. puolustajaksi ja hän sai ottelussa jääaikaa 8.02 minuuttia. Lehtinen sai myös yhden kahden minuutin jäähyn koukkaamisesta. Hän pelasi JYPissä kaksi runkosarja- ja kaksi CHL-ottelua, mutta vietti alkukautensa pääosin Mestis-joukkue JYP-Akatemian vahvuudessa. Lehtinen oli joukkueen tehokkain puolustaja tehoilla 5+14=19, kunnes JYP purki hänen sopimuksensa helmikuussa 2017, jolloin Lehtinen siirtyi kevääseen 2018 asti ulottuvalla sopimuksella Mestis-joukkue Espoo Unitediin. Joukkuetta valmentaa hänelle Bluesin A-nuorista tuttu Timo Hirvonen. Lehtinen voitti kauden päätteeksi Mestis-pronssia.


title: Kai Lehtinen (jääkiekkoilija)

text: Lehtinen oli kaudella 2017–2018 Espoo Unitedin tehokkain puolustaja ja neljänneksi paras pistemies tehoilla 11+17=28, joilla hän sijoittui Mestiksen puolustajien maalipörssissä kolmanneksi ja puolustajien pistepörssissä neljänneksi. Kaudeksi 2018–2019 Lehtinen siirtyi vuoden mittaisella sopimuksella Alps Hockey Leaguen italialaisjoukkue SV Ritten/Renoniin.


title: Kai Lehtinen (jääkiekkoilija)

text: Lehtinen on pelannut kolme nuorten maaottelua.


title: Rikkaiden deittipalvelu

text: Rikkaiden deittipalvelu () on yhdysvaltalainen televisiosarja. Sarjassa Patti Stanger etsii henkilökuntansa kanssa varakkaille asiakkailleen sielunkumppania. Sarja alkoi yhdysvaltalaisella Bravo-kanavalla 22. tammikuuta 2008. Suomessa sarjan esittäminen alkoi Liv-kanavalla 6. tammikuuta 2016.


title: Test Drive Off-Road 2

text: Test Drive Off-Road 2 on Pitbull Syndicaten kehittämä ja Accoladen julkaisema ajopeli. Peli julkaistiin PlayStation ja Microsoft Windowsille vuonna 1998.


title: Aljaksandr Kultšy

text: Aljaksandr Mikalajevitš Kultšy (, łacinkaksi "Alaksandr Mikalajevič Kulčy", ; s. 1. marraskuuta 1973 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija ja jalkapallovalmentaja. Hän edustaa Kazakstanin valioliigassa pelaavaa Irtysh Pavlodar ja on pelipaikaltaan keskikenttäpelaaja.


title: Test Drive Off-Road 3

text: Test Drive Off-Road 3 on Accoladen kehittämä ja Infogramesin julkaisema ajopeli. Peli julkaistiin PlayStation, Microsoft Windows ja Game Boy Colorille vuonna 1999.


title: Test Drive Off-Road

text: Test Drive Off-Road on Electronic Artsin kehittämä ja Accoladen julkaisema ajopeli. Peli julkaistiin PlayStation ja Microsoft Windowsille vuonna 1997.


title: Test Drive Off-Road Wide Open

text: Test Drive Off-Road Wide Open on Angel Studiosin kehittämä ja Infogramesin julkaisema ajopeli. Peli julkaistiin PlayStation 2:lle ja Xboxille vuonna 2001.


title: Test Drive: Eve of Destruction

text: Test Drive: Eve of Destruction on Monster Gamesin kehittämä ja Atarin julkaisema ajopeli. Peli julkaistiin PlayStation 2:lle ja Xboxille vuonna 2004.


title: V-Rally 2

text: V-Rally 2 on Eden Studiosin kehittämä ajopeli. Peli julkaistiin PlayStationille vuonna 1999 ja Microsoft Windowsille ja Sega Dreamcastille vuonna 2000.


title: V-Rally 2

text: Peli on julkaistu eri maissa eri nimillä. PlayStation-versio tunnetaan Euroopassa ja Japanissa nimellä V-Rally 2: Championship Edition ja Pohjois-Amerikassa Need for Speed: V-Rally 2. Windows-versio tunnetaan nimellä V-Rally 2: Expert Edition, Dreamcast-versio Euroopassa V-Rally 2: Expert Edition ja Pohjois-Amerikassa Test Drive: V-Rally.


title: Test Drive 5

text: Test Drive 5 on Pitbull Syndicaten kehittämä ja Accoladen julkaisema ajopeli. Peli julkaistiin PlayStationille ja Microsoft Windowsille vuonna 1998.


title: Test Drive 6

text: Test Drive 6 on Pitbull Syndicaten kehittämä ajopeli. Peli julkaistiin PlayStation, Microsoft Windows, Game Boy Color ja Sega Dreamcastille vuonna .


title: TD Overdrive: The Brotherhood of Speed

text: TD Overdrive: The Brotherhood of Speed on Pitbull Syndicaten kehittämä ja Infogramesin julkaisema ajopeli. Peli julkaistiin PlayStation 2, Microsoft Windows ja Xboxille vuonna 2002.


title: The Duel: Test Drive II

text: The Duel: Test Drive II tai lyhyemmin Test Drive 2 on Distinctive Softwaren kehittämä ja Accoladen julkaisema ajopeli. Peli on jatko-osa "Test Drive" -pelille.


title: The Duel: Test Drive II

text: Peli julkaistiin Amiga, Amstrad CPC, Apple IIGS, Apple Macintosh, Atari ST, Commodore 64, MS-DOS, MSX, SNES/Super Famicom, Sega Mega Drive/Genesis ja ZX Spectrumille vuonna 1989.


title: The Duel: Test Drive II

text: Pelaajalla on valittavana kahdesta autosta: Porsche 959 ja Ferrari F40. SNES ja Sega Mega Drive versioissa on lisäksi Lamborghini Diablo.


title: The Duel: Test Drive II

text: Kotitietokoneversioille on julkaistu myös kaksi autoja sisältävää lisälevykettä:


title: The Duel: Test Drive II

text: Myös kaksi maastoa sisältävää lisälevykettä on julkaistu:


title: Test Drive III: The Passion

text: Test Drive III: The Passion on Accoladen kehittämä ja julkaisema ajopeli. Peli julkaistiin DOSille vuonna 1990.


title: Botswana kesäolympialaisissa 2008

text: Botswana osallistui Pekingin olympialaisiin vuonna 2008 12 urheilijan joukkueella, jotka osallistuivat yleisurheiluun, nyrkkeilyyn ja uintiin. Mitaleita Botswana ei saavuttanut.


title: Floriano Peixoto

text: Floriano Vieira Peixoto ([floriˈɐnu viˈejrɐ dʒi araˈuʒu pejˈʃotu] 30. huhtikuuta 1839 – 29. heinäkuuta 1895), lempinimeltään "rautamarsalkka", oli brasilialainen sotilas ja poliitikko, Paraguayn sodan veteraani, ja toinen Brasilian presidentti.


title: Floriano Peixoto

text: Floriano Peixoto oli armeijan Marsalkka, kun hänet valittiin varapresidentiksi helmikuussa 1891. Marraskuussa 1891 hän nousi presidentiksi, kun Brasilian ensimmäinen presidentti, marsalkka Deodoro da Fonseca erosi toimestaan. Brasilia oli keskellä poliittista ja taloudellista kriisiä.


title: Floriano Peixoto

text: Floriano Peixoto kukisti häntä vastaan nousseen merivoimien upseerien kapinan 1893-1894 ja Rio Grande do Sulin ja Santa Catarinan osavaltioissa virinneen sotilaskapinan saman vuoden aikana. Hänen valtakauttaan leimasi lisääntynyt vallan keskittäminen ja nationalismi.


title: Prudente de Morais

text: Prudente José de Morais e Barros ([pruˈdẽtʃi ʒoˈzɛ di moˈrajs ˈbaʁus]; 4. lokakuuta 1841 – 3. joulukuuta 1902) oli kolmas Brasilian presidentti. Hän maan ensimmäinen siviilipresidentti, joka valittiin vuoden 1891 perustuslain mukaisesti, ja ensimmäinen, joka pysyi toimessaan koko virkakautensa ajan 15. marraskuuta 1894 - 15. marraskuuta 1898. Hänen valtakauttaan leimasi maan koillisosassa puhjennut kapina, jonka Brasilian armeija murskasi. Hän joutui kohtaamaan myös diplomaattisuhteiden katkeamisen entisen emämaa Portugalin kanssa. Tässä tilanteessa Britannian kuningatar Viktoria toimi onnistuneesti välittäjänä.


title: Prudente de Morais

text: Ennen presidentiksi valintaansa Prudente oli ollut São Paulon osavaltion kuvernööri ja senaatin puhemies vuosina 1891-1894.


title: Cheick Sallah Cisse

text: Cheick Sallah Cisse (s. 19. syyskuuta 1993) on norsunluurannikkolainen taekwondon olympiavoittaja.


title: Cheick Sallah Cisse

text: Cisse voitti Rio de Janeiron olympialaisissa 2016 kultaa alle 80 kg:n painoluokassa kukistettuaan loppuottelussa britti Lutalo Muhammadin pistein 8–6. Tämä oli Norsunluurannikon kaikkien aikojen ensimmäinen olympiakulta.


title: Cheick Sallah Cisse

text: Cisse voitti alle 80-kiloisissa kultaa Afrikan kisoissa 2015. Taekwondon Afrikan-mestaruuskilpailuissa hän on saavuttanut samassa painoluokassa kultaa 2016 ja pronssia 2014. Universiadeissa hän sai hopeaa 2015.


title: Henri Schoeman

text: Henri Schoeman (s. 3. lokakuuta 1991 Vereeniging) on eteläafrikkalainen triathlonisti ja olympiamitalisti. 170 senttimetriä pitkän ja 59 kilogrammaa painava Schoemanin valmentajina toimivat Joe Schoeman ja Alistair Hatfield.


title: Henri Schoeman

text: Schoeman saavutti olympiapronssia henkilökohtaisesta kilpailusta vuoden 2016 kesäolympialaisista Rio de Janeirosta. Mitali oli Etelä-Afrikan historian ensimmäinen olympiamitali triathlonista. Vuoden 2014 Kansainyhteisön kisoista Glasgow'sta Schoeman saavutti hopeaa sekaviestistä.


title: Henri Schoeman

text: Schoemanin veli Riaan Schoeman on Kansainyhteisön kisojen mitalisti uinnissa.


title: Asuka Cambridge

text: Asuka Antonio "Aska" Cambridge (, s. 31. toukokuuta 1993 Jamaika) on japanilainen pikajuoksija ja olympiamitalisti. 179 senttimetriä pitkä ja 74 kilogrammaa painava Cambridge kilpailee 100 ja 200 metrin juoksussa.


title: Asuka Cambridge

text: Cambridge jäi välieriin vuoden 2016 kesäolympialaisissa Rio de Janeirossa 100 metrillä. Samoista kisoista hän saavutti hopeaa 4 × 100 metrin viestistä uudella Aasian ennätyksellä. Lontoon MM-kilpailuissa 2017 hän juoksi pikaviestin alkuerissä. Loppukilpailussa Japani sai toisella kokoonpanolla pronssia. 100 metrillä hän karsiutui välierissä. Jakartan Aasian kisoissa 2018 hän voitti kultaa 4 × 100 metrin viestissä.


title: Asuka Cambridge

text: Vuoden 2012 alle 20-vuotiaiden MM-kilpailuista Barcelonasta Cambridge saavutti pronssia 4 × 100 metrin viestistä.


title: Asuka Cambridge

text: Cambridgen isä on jamaikalainen ja äiti japanilainen.


title: Bruno Oscar Schmidt

text: Bruno Oscar Schmidt (s. 6. lokakuuta 1986 Brasília) on brasilialainen rantalentopallon olympiavoittaja ja maailmanmestari. 185 senttimetriä pitkän ja 87 kilogrammaa painavan Schmidtin parina on toiminut vuodesta 2014 alkaen Alison Cerutti.


title: Bruno Oscar Schmidt

text: Schmidt saavutti Ceruttin kanssa olympiakultaa vuoden 2016 kesäolympialaisista Rio de Janeirosta. Schmidt ja Cerutti ovat saavuttaneet kultaa myös vuoden 2015 MM-kilpailuissa Haagissa.


title: Bruno Oscar Schmidt

text: Schmidtin setä Oscar Schmidt on uransa päättänyt koripalloilija, joka pelasi urallaan Brasilian koripallomaajoukkueessa.


title: Sarvikummun rautatieasema

text: Sarvikummun rautatieasema (lyh. Sak) on lakkautettu rautatieliikennepaikka Heinäveden Sarvikummun kylässä rataosuudella Pieksämäki-Joensuu. Asema sijaitsee lähellä Sarvikummun kyläkeskusta. Paikalle valmistui Thure Hellströmin suunnittelema Pieksämäki-Joensuu välin tyyppiasema 1938. Sarvikummun liikenteellinen merkitys jäi kuitenkin vähäiseksi, ja asema muutettiin miehittämättömäksi toukokuussa 1971. Henkilöliikenne asemalle loppui 28.5.1989, ja liikennepaikka on lakkautettu. Laiturirakenteet ja sivuraiteet on purettu mutta asemarakennus on yhä olemassa.


title: Sarvikummun rautatieasema

text: Kuvia Sarvikummun asemalta


title: Ruth Gbagbi

text: Ruth Marie Christelle Gbagbi (s. 7. helmikuuta 1994) on norsunluurannikkolainen taekwondon olympiamitalisti, Afrikan kisojen voittaja ja Afrikan-mestari.


title: Ruth Gbagbi

text: Gbagbi saavutti Rio de Janeiron olympialaisissa 2016 pronssia alle 67 kg:n sarjassa kukistettuaan pronssiottelussa azerbaidžanilaisen Farida Azizovan pistein 7–1. Lontoon olympialaisissa 2012 hän hävisi samassa painoluokassa molemmat ottelunsa.


title: Ruth Gbagbi

text: Gbagbi on saavuttanut Afrikan kisoissa kultaa 62-kiloisissa 2015 ja pronssia 57-kiloisissa 2011. Taekwondon Afrikan-mestaruuskilpailuissa hän on saanut kultaa 62 kg:n sarjassa 2012, 2014 ja 2016 sekä hopeaa 46-kiloisissa 2009. Universiadeissa hän oli kolmas 62-kiloisissa 2015.


title: Liu Shiwen

text: Liu Shiwen (, s. 12. huhtikuuta 1991 Liaoning) on kiinalainen pöytätenniksen olympiavoittaja ja maailmanmestari. 160 senttimetriä pitkä ja 54 kilogrammaa painava Liu pelaa maila oikeassa kädessä.


title: Liu Shiwen

text: Liu saavutti olympiakultaa joukkuekilpailusta yhdessä Ding Ningin ja Li Xiaoxian kanssa vuoden 2016 kesäolympialaisista Rio de Janeirosta. MM-kilpailuista Liulla on neljä kultaa, neljä hopeaa ja kaksi pronssia, joista kaksi hopeaa ja molemmat pronssit ovat tulleet kaksinpelistä, loput nelinpelistä ja joukkuekilpailusta. Aasian kisoista Liu on saavuttanut kolme kultaa ja kaksi hopeaa. Aasian-mestaruuskilpailuista hänellä on kuusi kultaa, yksi hopea ja neljä pronssia. Nuorten MM-kilpailuista Liu on saavuttanut kolme kultaa ja yhden hopean.


title: Liu Shiwen

text: Liu on ollut helmikuusta 2012 alkaen joka kuukausi maailmanrankingin kolmen parhaan joukossa ja on elokuussa 2016 rankingin ykkösenä.


title: Sapun rautatieasema

text: Sapun rautatieasema (lyh. Spu) on lakkautettu rautatieliikennepaikka Heinäveden kunnassa rataosuudella Pieksämäki-Joensuu. Paikalle valmistui Thure Hellströmin suunnittelema Pieksämäki-Joensuu välin tyyppiasema 1938. Sapusta rakennettiin reilun kilometrin pituinen satamarata Kermajärven rantaan. Radan käyttö on sittemmin loppunut, ja rata on purettu tarpeettomana. Asema muutettiin miehittämättömäksi lokakuussa 1971, ja henkilöliikenne lopetettiin 28.5.1989 monien muiden rataosuuden pienempien asemien kanssa. Tavaraliikenne loppui 2002 ja liikennepaikka lakkautettiin 2004.~Laiturirakenteet ja sivuraiteet on purettu mutta asemarakennus on yhä olemassa yksityiskäytössä.


title: Sapun rautatieasema

text: Kuvia Sapun asemalta


title: Connor Fields

text: Connor Evan Fields (s. 14. syyskuuta 1992 Plano, Texas) on yhdysvaltalainen BMX-pyöräilyn olympiavoittaja ja maailmanmestari. Fields on 183 senttimetriä pitkä ja painaa 88 kilogrammaa. Hän edustaa Chase Bicycles -seuraa.


title: Connor Fields

text: Fields saavutti kultaa BMX:stä vuoden 2016 kesäolympialaisista Rio de Janeirosta. Vuoden 2012 kesäolympialaisissa Lontoossa hän sijoittui seitsemänneksi. MM-kilpailuista Fieldsillä on kaksi kultaa ja yksi pronssi, kaikki aika-ajosta.


title: Connor Fields

text: Vuoden 2011 Pan-Amerikan kisoista Guadalajarasta Fields saavutti kultaa.


title: Ratchet & Clank (elokuva)

text: Ratchet & Clank on vuonna 2016 ilmestynyt samannimiseen videopelisarjaan pohjautuva elokuva, jonka juoni pohjautuu pelisarjan ensimmäiseen peliin Ratchet & Clank. Elokuvaan pohjautuva PlayStation 4 -peli julkaistiin myös samana vuonna.Suomenkielisestä toteutuksesta vastasi UpTempo ja dubbauksen ohjasi Bruno Lähteenmäki.Muissa rooleissa kuullaan Antti Jaakola, Markus Bäckman, Petri Hanttu, Markus Niemi ja Katja Aakkula.


title: San Lazzaro degli Armeni

text: San Lazzaro degli Armeni on pieni luostarisaari Venetsian laguunissa lähellä Lidon saarta.


title: San Lazzaro degli Armeni

text: Venetsian tasavalta luovutti saaren armenialaiselle seurakunnalle vuonna 1717 ”ikuisiksi ajoiksi”. Luostaria oli perustamassa munkki Mekhitar, ja yhteisöä alettiin kutsua mekhitarilaiseksi seurakunnaksi. Munkit ovat keränneet 300 vuoden ajan luostariin armenialaisia kulttuuriaarteita, ja siitä on tullut armenialaisen kulttuurin keskus. Luostarissa oli myös painokone, jonka avulla levitettiin armeniankielistä kirjallisuutta ja kulttuuria. Myöhemmin luostariin perustettiin kirjasto, jossa on nykyään noin 170 000 teosta. Painokone oli tärkeässä asemassa tiedon levittämisessä maailmalle armenialaisten kansanmurhan aikaan. Luostarissa on yhä näyttely, joka koostuu kansanmurhaa todistavista valokuvista.


title: San Lazzaro degli Armeni

text: Saareen pääsee tutustumaan kerran päivässä kahden tunnin vierailulle Pyhän Markuksen torilta lähtevällä vesibussilla.


title: Don’t Sit Down ’Cause I’ve Moved Your Chair

text: Don't Sit Down 'Cause I've Moved Your Chair on englantilaisen indie rock-yhtye Arctic Monkeysin kappale. Se julkaistiin ensimmäisenä singlenä yhtyeen neljänneltä albumilta "Suck It and See". Parhaimmillaan se ylsi Britannian singlelistalla sijalle 28.


text: Single julkaistiin digitaalisena latauksena 12. huhtikuuta 2011 ja myöhemmin 7 ja 10 tuuman vinyylilevyinä, joista jälkimmäinen sisälsi lisäksi kappaleen ”The Blond-O-Sonic Shimmer Trap”.


text: Kappaleen musiikkivideo julkaistiin 14. huhtikuuta 2011 videopalvelu YouTubessa.


text: Kaikki kappaleet sanoittanut Alex Turner.


title: Rafaela Silva

text: Rafaela Lopes Silva (s. 24. huhtikuuta 1994) on brasilialainen judoka.


title: Rafaela Silva

text: Silva on voittanut kultaa judon MM-kilpailuissa 2013 ja Rio de Janeiron olympialaisissa 2016 alle 57-kiloisten sarjassa. Lisäksi hänellä on kolme MM-hopeaa, Pan-Amerikan kisoista hopeaa ja pronssia sekä judon Pan-Amerikan-mestaruuskilpailuista kaksi kultaa, kaksi hopeaa ja kaksi pronssia. Hän voitti alle 20-vuotiaiden maailmanmestaruuden 57-kiloisissa 2008.


title: Matt Kuchar

text: Matthew Gregory Kuchar (s. 21. kesäkuuta 1978 Winter Park, Florida) on yhdysvaltalainen golfin olympiamitalisti. 194 senttimetriä pitkä ja 86 kilogrammaa painava Kuchar siirtyi ammattilaiseksi vuonna 2000 ja kilpailee nykyään PGA Tourilla.


title: Matt Kuchar

text: Kuchar saavutti pronssia vuoden 2016 kesäolympialaisista Rio de Janeirosta. Major-turnauksissa Kuchar on sijoittunut parhaimmillaan jaetulle kolmannelle sijalle vuoden 2012 The Mastersissa. Ensimmäisen voittonsa PGA Tourilla Kuchar saavutti vuonna 2002.


title: Matt Kuchar

text: Kucharin suku on kotoisin Ukrainasta.


title: Antenni (lehti)

text:
Antenni oli vuosina 1965–1973 julkaistu radio- ja tv-lehti. Sen edeltäjiä olivat "Radiokuuntelija" (1936–1961) ja
"Radiokuuntelija-tv" (1961–1965). Lehti ilmestyi kerran viikossa ja sitä julkaisi Yhtyneet Kuvalehdet Oy.


title: Antenni (lehti)

text: Suomessa ilmestyi "Radio"-lehti vuosina 1924–1928 ja Suomen Yleisradion julkaisema "Yleisradio"-lehti vuosina 1927–1931. Vuosina 1931–1932 ilmestyi "Radiomailma"-lehti.


title: Antenni (lehti)

text: "Radiokuuntelija"-lehden perusti vuonna 1936 L. M. Viherjuuri. Hän toimi lehden päätoimittajana vuoteen 1954 asti, ja myöhempiä päätoimittajia olivat Ilmari Kohtamäki 1955–1961 ja Urpo Virkkunen ("Radiokuuntelija-tv") 1961–1965. Virkkunen jatkoi myös "Antennin" päätoimittajana koko sen julkaisuajan.


title: Francisco de Paula Rodrigues Alves

text: Francisco de Paula Rodrigues Alves, ([frɐˈsisku di ˈpawlɐ roˈdriɡis ˈawvis]; 7. heinäkuuta 1848 – 16. tammikuuta 1919) oli brasilialainen poliitikko, joka ensin toimi São Paulon osavaltion kuvernöörinä vuonna 1887, sen jälkeen valtiovarainministerinä 1890-luvulla. Rodrigues Alves valittiin Brasilian presidentiksi vuonna 1902 ja hän palveli tässä tehtävässä vuoteen 1906.


title: Francisco de Paula Rodrigues Alves

text: Presidenttikaudellaan hän uudisti Brasilian pääkaupunki Rio de Janeiroa ja paransi sen terveysoloja. Kaupunki pääsi eroon sitä piinanneesta keltakuumeesta. Hänet valittiin presidentiksi toiselle kaudelle vuonna 1918, mutta hän kuoli ennen kuin ehti astua virkaansa, 16. tammikuuta 1919. Seuraajaksi nousi varapresidentti Delfim Moreira.


title: Need for Speed III: Hot Pursuit

text: Need for Speed III: Hot Pursuit on EA Canadan kehittämä ja Electronic ArtsIn julkaisema ajopeli. Peli julkaistiin PlayStationille ja Microsoft Windowsille vuonna 1998.


title: Need for Speed: Porsche Unleashed

text: Need for Speed: Porsche Unleashed on EA Canadan kehittämä ja Electronic ArtsIn julkaisema ajopeli. Peli julkaistiin PlayStationille ja Microsoft Windowsille vuonna 2000 sekä Game Boy Advancelle 2004.


title: SilkAir

text: SilkAir on singaporelainen lentoyhtiö, joka perustettiin vuonna 1976 nimellä Tradewinds Chaters. Yhtiö aloitti liikennöinnin MD-87-koneilla. Yhtiön nimeksi tuli SilkAir vuonna 1992. Yhtiölle tapahtui onnettomuus vuonna 1997, kun lento 185 putosi matkalla Jakartasta Singaporeen. Laivastossa on 31 konetta ja kohteita on 51.


title: Need for Speed: Hot Pursuit 2

text: Need for Speed: Hot Pursuit 2 on EA Black Boxin kehittämä ja Electronic ArtsIn julkaisema ajopeli. Peli julkaistiin PlayStation 2:lle, Microsoft Windows:lle, Xbox:ille ja Nintendo GameCubeille vuonna 2002.


title: Fake Tales of San Francisco

text: Fake Tales of San Francisco on englantilaisen indie rock -yhtye Arctic Monkeysin kappale. Se julkaistiin alun perin yhtyeen ensimmäisellä EP:llä "Five Minutes with Arctic Monkeys" toukokuussa 2005. Kappale sisältyy myös yhtyeen debyyttialbumiin "Whatever People Say I Am, That’s What I’m Not", jonka jälkeen se julkaistiin radiosinglenä.


title: Fake Tales of San Francisco

text: Kappaleen musiikkivideossa on kuvamateriaalia yhtyeen esiintymisistä. Videolla esiintyy myös useassa kohdassa yhtyeen alkuperäinen basisti Andy Nicholson. Videota esitettiin MTV2-musiikkikanavalla Isossa-Britanniassa.


title: Need for Speed: High Stakes

text: Need for Speed: High Stakes on EA Canadan kehittämä ja Electronic ArtsIn julkaisema ajopeli. Peli julkaistiin PlayStationille ja Microsoft Windowsille vuonna .


title: Gennadi Buharin

text: Gennadi Ivanovitš Buharin (, s. 10. elokuuta 1929 Rybnaja Sloboda, Tataarien ASNT, Neuvostoliitto, nykyinen Tatarstan, Venäjä) on neuvostoliittolainen meloja.


title: Motor City Online

text: Motor City Online on Electronic Artsin kehittämä ja julkaisema ajopeli. Peli julkaistiin Microsoft Windowsille 29. lokakuuta 2001.


title: Need for Speed: No Limits

text: Need for Speed: No Limits on Firemonkeys Studiosin kehittämä ja Electronic Artsin julkaisema ajopeli. Peli julkaistiin iOS:lle ja Androidille vuonna 2015.


title: Darlan Romani

text: Darlan Romani (s. 9. huhtikuuta 1991 Concórdia, Brasilia) on brasilialainen yleisurheilija, joka kilpailee kuulantyönnössä. Rio de Janeiron kesäolympialaisissa 2016 Romani sijoittui kuulantyönnössä viidenneksi Brasilian ennätyksellä 21,02. Birminghamin MM-hallikilpailuissa 2018 hän oli neljäs Etelä-Amerikan sisäratojen ennätystuloksella 21,37.


title: Darlan Romani

text: Romani on voittanut Etelä-Amerikan mestaruuskilpailuissa kultaa 2017 sekä hopeaa vuosina 2013 ja 2015. Etelä-Amerikan kisoissa hän sai hopeaa vuonna 2014. Ibero-Amerikan mestaruuskilpailuissa hän voitti kultaa 2016, hopeaa 2014 ja pronssia 2012. Romani on voittanut Brasilian mestaruuden vuosina 2014–2017.


title: Darlan Romani

text: Romani työnsi Etelä-Amerikan ennätyksen 21,95 Eugenessa 26. toukokuuta 2018.


title: Darlan Romani

text: Romani on 188 senttimetriä pitkä ja painaa 150 kilogrammaa.


title: Syysprinssi (elokuva)

text: Syysprinssi on vuonna 2016 ensi-iltansa saanut suomalainen draamaelokuva, jonka on ohjannut ja käsikirjoittanut Alli Haapasalo. Se perustuu Anja Snellmanin samannimiseen romaaniin vuodelta 1996. Elokuvan pääosia näyttelevät Laura Birn ja Lauri Tilkanen ja muissa rooleissa ovat Paula Vesala, Olavi Uusivirta, Johannes Holopainen, Sara Melleri, Kaija Pakarinen ja Tiina Weckström.


title: Syysprinssi (elokuva)

text: Elokuva sai ensi-iltansa 14. lokakuuta 2016.


title: Need for Speed (vuoden 2015 videopeli)

text: Need for Speed on Ghost Gamesin kehittämä ja Electronic Artsin julkaisema ajopeli. Peli julkaistiin PlayStation 4:lle ja Xbox Onelle vuonna 2015 sekä Microsoft Windowsille vuonna 2016.


title: Vili Taskinen

text: Viljam (Vili) Taskinen (10. lokakuuta 1874 Juva – 20. lokakuuta 1930 Juva) oli suomalainen maanviljelijä, toimitusjohtaja ja kansallisen edistyspuolueen kansanedustaja.


title: Vili Taskinen

text: Taskisen vanhemmat olivat maanviljelijä Juho Taskinen ja Hilda Konst. Hän toimi maanviljelijänä Juvalla. Taskinen oli myös Juvan osuusmeijerin toimitusjohtajana ja Juvan lainajyvästön hoitajana.


title: Vili Taskinen

text: Taskinen oli kansanedustajana huhtikuusta lokakuuhun 1917, helmikuusta maaliskuun loppuun 1919 ja 1920–1922 edustaen Mikkelin läänin vaalipiiriä. Vuonna 1917 hän oli Suomalaisen puolueen edustajana ja myöhemmillä kausilla Kansallisen Edistyspuolueen edustajana. Taskinen tuli eduskuntaan 12. helmikuuta 1919 sosialidemokraattien Anni Savolainen-Tapanisen tilalle ja 4. lokakuuta 1920 edistyspuolueen Taavetti Heimosen tilalle. Hän oli myös Juvan kunnanvaltuuston varapuheenjohtajana ja kuului Mikkelin läänin maanviljelysseuran johtokuntaan sekä Mikkelin maatalousosakepankin hallitukseen.


title: Vili Taskinen

text: Vili Taskinen oli naimisissa vuodesta 1904 Emma Kolarin kanssa.


title: Oskar Jeppson

text: Karl Oskar Jeppson (5. tammikuuta 1878 Närpiö – 8. helmikuuta 1931 Närpiö) oli suomalainen maanviljelijä ja ruotsalaisen kansanpuolueen kansanedustaja.


title: Oskar Jeppson

text: Jeppsonin vanhemmat olivat maanviljelijä Johan Petter Jeppson ja Johanna Stina Unis. Hän kävi kansakoulun ja kansanopiston ja toimi maanviljelijänä Närpiössä. Jeppson oli myös lyhyen aikaa siirtolaisena Yhdysvalloissa.


title: Oskar Jeppson

text: Jeppson oli kansanedustajana 1922–1924 edustaen Vaasan läänin eteläistä vaalipiiriä. Hän oli myös Närpiön kunnanvaltuuston jäsenenä ja kuului Pohjanmaan ruotsalaisen maanviljelysseuran hallitukseen.


title: Oskar Jeppson

text: Oskar Jeppson oli naimisissa vuodesta 1910 Edit Julina Södermanin kanssa.


title: Mehiläisorho

text: Mehiläisorho ("Ophrys apifera") on kämmekkäkasveihin kuuluva monivuotinen ruohovartinen kasvi. Sillä on useita pieniä kukkia, joide jokaisen huuli muistuttaa mehiläistä ja muut terälehdet ovat ruusunpunaiset.


title: Mehiläisorho

text: Mehiläisorhoa tavataan Euroopassa ja Välimeren seudulla Lähi-Itää ja Pohjois-Afrikkaa myöten.


title: Kim Graham

text: Kimberly Elaine ”Kim” Graham-Miller (s. 26. maaliskuuta 1971 Durham, Pohjois-Carolina) on aktiiviuransa päättänyt yhdysvaltalainen pikajuoksija ja olympiavoittaja.


title: Kim Graham

text: Graham edusti Yhdysvaltoja vuoden 1996 olympialaisissa Atlantassa. 400 metrin juoksussa hän selviytyi välieriin, mutta ei päässyt finaaliin. Lisäksi Graham oli mukana olympiakultaa voittaneessa Yhdysvaltojen pitkän viestin joukkueessa.


title: Kim Graham

text: 400 metrin juoksun ennätyksensä 50,53 Graham juoksi vuonna 1996.


title: Juho Ryynänen

text: Juho Gabriel (J. G.) Ryynänen (11. lokakuuta 1873 Pielisjärvi – 18. syyskuuta 1933 Pielisjärvi) oli suomalainen maanviljelijä, kunnallisneuvos ja maalaisliiton kansanedustaja.


title: Juho Ryynänen

text: Ryynäsen vanhemmat olivat maanviljelijä Matts Ryynänen ja Stina Riikonen. Hän kävi kansakoulun ja kansanopiston ja toimi maanviljelijänä Pielisjärvellä. Ryynänen sai kunnallisneuvoksen arvon 1930.


title: Juho Ryynänen

text: Ryynänen oli kansanedustajana 1919–1933 edustaen Kuopion läänin itäistä vaalipiiriä. Hän kuoli kesken edustajakautensa ja hänen seuraajakseen eduskuntaan tuli maalaisliiton Heikki Soininen. Ryynänen oli presidentin valitsijamiehenä vuoden 1925 presidentinvaaleissa. Hän oli myös Pielisjärven kunnanvaltuuston puheenjohtajana ja kunnallislautakunnan jäsenenä. Hän kuului MTK:n valtuuskuntaan, SOK:n hallintoneuvostoon ja Keskusosuusliike Hankkijan hallintoneuvostoon.


title: Juho Ryynänen

text: Juho Ryynänen oli naimisissa vuodesta 1908 Anna Vahlbergin kanssa.


title: Nikole Mitchell

text: Nikole Alangia Mitchell (myös Nicole, s. 5. kesäkuuta 1974) on aktiiviuransa päättänyt jamaikalainen pikajuoksija ja olympiamitalisti.


title: Nikole Mitchell

text: Mitchell edusti Jamaikaa olympialaisissa kerran, vuoden 1996 olympialaisissa Atlantassa. Häntä ei valittu mukaan henkilökohtaisille matkoille, mutta hän oli mukana pronssia voittaneessa Jamaikan pikaviestijoukkueessa. MM-kilpailuissa hän saavutti pikaviestissä pronssia ja sijoittui 100 metrillä seitsemänneksi Stuttgartissa 1993. Alle 20-vuotiaiden MM-kilpailuissa hän saavutti 100 metrillä kultaa 1992 ja hopeaa 1990 sekä pikaviestissä kultaa 1990 ja 1992.


title: Nikole Mitchell

text: 100 metrin juoksun ennätyksensä 11,18 Mitchell juoksi vuonna 1993.


title: Afonso Pena

text: Afonso Augusto Moreira Pena ([aˈfõsu awˈɡustu moˈrejrɐ ˈpenɐ]; 30. marraskuuta 1847 – 14. kesäkuuta 1909) oli brasilialainen poliitikko, joka toimi Brasilian presidenttinä vuosina 1906 - 1909. Ennen poliittista uransa Pena oli asianajaja, oikeustieteilijä ja Brasilian korkeimman oikeuden jäsen. Hän oli ensimmäinen presidentti joka kuoli kesken virkakautensa.


title: Afonso Pena

text: Pena aloitti poliittisen uransa vuonna 1874 keisarillisen Brasilian parlamentissa. Sen jälkeen kun Brasiliasta tuli tasavalta, hän oli Minais Geraisin kuvernööri 1892-1894. Hänen kaudellaan päätettiin, että Belo Horizontesta tulee osavaltion pääkaupunki (joka oli aiemmin Ouro Preto). Hän osallistui presidentinvaaleihin vuonna 1894, mutta hävisi suurella äänten erolla Prudente de Moraisille.


title: Afonso Pena

text: Vuonna 1902 Penasta tuli Francisco de Paula Rodrigues Alvesin varapresidentti. Seuraavissa vaaleissa vuonna 1906 hänet valittiin presidentiksi ja siinä virassa hän toimi kuolemaansa asti vuonna 1909.


title: Afonso Pena

text: Afonso Pena oli ensimmäinen Brasilian presidentti, joka pyrki puuttumaan kansainväliseen kahvitalouteen. Liittovaltion hallitus alkoi ostaa tuotannon ylijäämää pitääkseen yllä korkeaa kahvin hintaa kansainvälisillä markkinoilla. Pena myös edisti rautateiden laajentamista.


title: Nilo Peçanha

text: Nilo Procópio Peçanha ([ˈnilu proˈkɔpju peˈsaɲɐ]; 2. lokakuuta 1867 – 31. maaliskuuta 1924) oli brasilialainen poliitikko. Hän oli Rio de Janeiron osavaltion kuvernööri vuosina 1903-1906, kunnes hänet valittiin  Brasilian varapresidentiksi vuonna 1906. Hän nousi presidentiksi  vuonna 1909  Presidentti Afonso Penan kuoleman jälkeen ja palveli  tämän virkakauden loppuun vuoteen 1910.


title: Nilo Peçanha

text: Hän osallistui myös vuoden 1921 vaaleihin, mutta hävisi.


title: Yösyöttö

text: Yösyöttö on vuonna 2017 ensi-iltansa saanut suomalainen komediaelokuva, jonka on ohjannut Marja Pyykkö. Se perustuu Eve Hietamiehen samannimiseen romaaniin vuodelta 2010. Elokuvassa näyttelevät Petteri Summanen, Ulla Tapaninen, Hannele Lauri, Niko Saarela, Ria Kataja, Pihla Viitala, Juha Muje, Lauri Tilkanen, Marjaana Maijala ja Marja Salo.


title: Yösyöttö

text: Elokuva valittiin New Yorkissa järjestettävän Nordic International Film Festivalin kilpasarjaan ja elokuva esitettiin 12. lokakuuta 2017 festivaalin avajaistilaisuudessa. Sen englanninkielinen nimi on "Man and a Baby." Elokuva voitti parhaan elokuvan palkinnon (Best Nordic Feature 2017) Nordic International Film Festivalilla New Yorkissa.


title: Yösyöttö

text: Elokuvan kuvaukset alkoivat elokuussa 2016.


title: Yösyöttö

text: Elokuva vedettiin pois elokuvateatteriketju Finnkinon ohjelmistosta muutama päivä ennen ensi-iltaa, kun elokuvan levittäjä Nordisk Film ja Finnkino eivät päässeet sopimukseen elokuvan tuottojen jakamisesta. Tuottaja Markus Selinin mukaan kyse on siitä, että Finnkino haluaa aiempaa suuremman osuuden lipputuloista.


title: Yösyöttö

text: "Yösyöttö" sai ensi-iltansa 6. lokakuuta 2017 ja se keräsi ensimmäisen viikonlopun aikana 24 900 katsojaa. Elokuvaa esitettiin useissa vaihtoehtoisissa paikoissa, joskin elokuvan tuottaja Markus Selin arvioi, että katsojamäärä jäi noin puoleen verrattuna normaalilevitykseen. Toisena viikonloppuna se oli Suomen katsotuin elokuva 21 602 katsojalla, vaikka sitä ei edelleenkään esitetty Finnkinon teattereissa. Toisen viikonlopun jälkeen elokuvan oli nähnyt kaikkiaan 64 665 katsojaa. Finnkino kuitenkin pääsi joulukuussa Nordisk Filmsin kanssa sopuun ja Finnkinon teattereissa Yösyöttö sai ensi-iltansa 29.12.2017.